Cynllun Cyngor Celfyddydau Cymru 2009- 2012 by Cyngor Celfyddydau Cymru ~ Arts Council of Wales - issuu\nAdeiladu dyfodol cryfach i'r celfyddydau Cynllun Cyngor Celfyddydau Cymru 2009-2012\nLlun gan waith Yin Shuangyi Celfyddydau Rhyngwladol Cymru\nErioed y mae rhyw drydan - yn nwylo Dynoliaeth ym mhobman Yn dirwyn edau arian Llun a chelf a llên a chân\nCynllun Cyngor Celfyddydau Cymru 2009-2012\nEin gweledigaeth, ein blaenoriaethau a'n gwerthoedd\nAdeiladu dyfodol cryfach\nEin targedau uchel\nEin strategaeth ariannol\nAdlewyrchu ein gwerthoedd\nMae'r ddogfen hon wedi'i hypergysylltu. Bydd clicio ar y penawdau ar y dudalen gynnwys yn mynd â chi'n syth i'r dudalen berthnasol.\nMae Cyngor Celfyddydau Cymru wedi ymrwymo i drefnu bod gwybodaeth ar gael mewn print bras, braille ac ar gasét sain a bydd yn ceisio darparu gwybodaeth mewn ieithoedd heblaw Cymraeg a Saesneg ar gais.\nMae Cynllun yn ffordd o droi dyheadau yn gamau gweithredu. Mae Cyngor Celfyddydau Cymru yn gorff llawn dyhead ac yn ein barn ni mae'r gallu i weithredu'n effeithiol fel asiantaeth i Gymru yn greiddiol i'r gwaith o ddatblygu cymdeithas ddinesig. Erbyn hyn mae'n rhaid i'r gwaith o lunio polisïau, o fewn agenda drawsbynciol gyffredinol Llywodraeth Cynulliad Cymru, fynd law yn llaw â'r broses o'i chyflawni. Yn y ddogfen hon rhannwn ein gweledigaeth ar gyfer y celfyddydau ac eglurwn y broses o reoli drwy bartneriaeth a fydd yn ein harwain dros y tair blynedd hollbwysig nesaf. Wrth wraidd ystyriaethau Cyngor Celfyddydau Cymru mae ein cysyniad o Greadigrwydd i unigolion a sefydliadau. Mae'n rhaid iddo fod yn rhan sylfaenol o'n hunaniaeth genedlaethol - o'r Economi, i Iechyd ac Addysg, yn elfen allweddol o waith Adfywio ac yn ffactor sy'n sbarduno democratiaeth fwy cyfranogol - oherwydd mae mewn sefyllfa i lunio'r gymdeithas sy'n datblygu ar ei ben ei hun a rhoi hwb i'n huchelgeisiau cymdeithasol fel cymuned genedlaethol. Dadleuwn fod yn rhaid i gydsynio rhethregol, er budd pobl Cymru, ildio i'r broses wirioneddol o weithredu'r rhesymeg anatebol hon yn awr. I Gymru mae tanariannu ei chelfyddydau yn gyfystyr â chelu ei hun rhag y byd. Mae angen i ni chwarae rhan amlwg a chael ein cydnabod fel ni'n hunain er mwyn llwyddo yn yr holl ffyrdd y mae byd sy'n canolbwyntio fwyfwy ar greadigrwydd yn galw amdanynt.\nYn y ddogfen hon gwelwch eiriau synhwyrol, ond cyfarwydd, am Fynediad, Rhagoriaeth, Pragmatiaeth, Partneriaeth a phriodoleddau cynhenid y celfyddydau sy'n gwasanaethu pob rhan o Gymru, sy'n gofyn am ymdeimlad o les o du cymunedau i unigolion. Fodd bynnag, byddwn hefyd yn arddel barn rydym am ei chyfleu fwyfwy degawd ar ôl Datganoli: bod yn rhaid i arweinyddiaeth ddinesig a gwleidyddol fod yn llawn dychymyg er mwyn sicrhau ansawdd bywyd ein pobl y gallai mwy o arian arwain ato ar sawl ffurf. Nid yw'r celfyddydau yn fân bethau dymunol. Dyma'r hyn sy'n gwneud i galon Cymru guro, ac maent yn wahanol o genhedlaeth i genhedlaeth.\nDai Smith Cadeirydd\nRydym am i Gymru fod yn genedl lle ... mae'r celfyddydau a diwylliant yn greiddiol i'n hunaniaeth genedlaethol, gan gymell pobl i ymweld 창 ni a dysgu amdanom mae artistiaid o ansawdd sy'n llawn dychymyg yn byw ac yn gweithio mae'r celfyddydau wrth wraidd ei hadfywiad cymunedol ac economaidd, gan olygu eu bod yn cael eu hystyried\nmewn gwaith cynllunio lleol a chenedlaethol mae'r celfyddydau ar gael yn fwy, gyda'r ystod ehangaf o bobl yn cymryd rhan ynddynt ac yn eu mwynhau mae artistiaid uchelgeisiol a chlodfawr yn ategu enw da'r wlad o ran diwylliant\nYmhlith ein staff a'n cynghorwyr mae gennym ffynhonnell fwyaf y genedl o arbenigwyr celfyddydol. Ein nod yw gwella a datblygu'r arbenigedd hwnnw drwy ddefnyddio gwybodaeth ac arbenigedd artistiaid, sefydliadau celfyddydol a phartneriaid.\nMae'r cyhoedd yn iawn i fynnu bod y sefydliadau a ariennir ganddo yn effeithlon ac yn gost effeithiol. Mae'r rhai rydym yn gweithio gyda hwy yn disgwyl i ni gael yr hanfodion yn gywir a sicrhau ein bod yn cyflawni ein swyddogaethau mewn ffordd syml a phroffesiynol. Anelwn at ddarparu gwasanaeth cwsmeriaid o'r safon uchaf.\nMae'r celfyddydau yn ffynnu ar ysbrydoliaeth, arloesedd a chreadigrwydd. Mae'n rhaid i ni rannu'r nodweddion hyn, gan flaengynllunio a bod yn greadigol wrth ddatblygu a gwneud ein gwaith.\nCydnabyddwn werth cydweithio yn y sector cyhoeddus a'r sector preifat. Gwerthfawrogwn bartneriaethau ac rydym yn ymrwymedig i ddatblygu cydberthnasau cefnogol sy'n dangos parch at ei gilydd.\nRydym yn ymddwyn mewn ffordd agored, onest a thryloyw. Rydym yn trin ein holl gydweithwyr yn yr un modd heb unrhyw ragfarn. Rydym yn cyhoeddi gwybodaeth am yr hyn a wnawn, ac yn croesawu awgrymiadau ar sut y gallwn wella.\nRydym yn gweithredu hyd braich i'r llywodraeth. Fodd bynnag, cydnabyddwn fod yn rhaid i ni roi cyfrif am ein defnydd o arian cyhoeddus fel corff cyhoeddus. Rydym yn gwneud penderfyniadau ariannol ar sail ffeithiau pob achos unigol ac yn gweithredu er budd y celfyddydau.\nAmdanom ni ... Mae Cyngor Celfyddydau Cymru yn elusen annibynnol, a sefydlwyd drwy Siarter Frenhinol yn 1994. Caiff ei aelodau eu penodi gan Weinidog dros Dreftadaeth Llywodraeth Cynulliad Cymru. Ein prif noddwr yw Llywodraeth Cynulliad Cymru. Rydym hefyd yn dyrannu arian y Loteri Genedlaethol ac yn codi arian ychwanegol lle y gallwn o amrywiaeth o ffynonellau yn y sector cyhoeddus a'r sector preifat. Gan gydweithio 창 Llywodraeth Cynulliad Cymru, gallwn ddangos sut mae'r celfyddydau yn helpu i gyflawni uchelgeisiau polisi Cymru'n Un y llywodraeth. Mae ein staff yn gweithio mewn swyddfeydd ym Mae Colwyn, Caerfyrddin a Chaerdydd.\nTherapi Cerdd, Coleg Brenhinol Cerdd a Drama Cymru (llun: Kiran Ridley)\nYr hyn a wnawn ...\ncefnogi a datblygu gweithgarwch celfyddydol o ansawdd uchel buddsoddwn arian cyhoeddus, a roddir gan y trethdalwr, ac a ddyrennir i ni gan Lywodraeth Cynulliad Cymru. Ar hyn o bryd rydym yn gwario tua 拢31 miliwn bob blwyddyn, gan helpu'r celfyddydau i ffynnu yng Nghymru\ndyrannu arian y Loteri - drwy geisiadau i'n rhaglenni ariannu gallwn fuddsoddi mewn prosiectau sy'n datblygu gweithgarwch celfyddydol newydd, gan gefnogi unigolion a sefydliadau\nrhoi cyngor ar y celfyddydau - drwy ein staff a'n cynghorwyr mae gennym y swm mwyaf o arbenigedd a gwybodaeth gelfyddydol yng Nghymru\nrhannu gwybodaeth - ni yw canolfan genedlaethol rhwydwaith o wybodaeth am y celfyddydau yng Nghymru. Hefyd mae gennym gysylltiadau rhyngwladol cryf yn y DU a thu hwnt\ncodi proffil y celfyddydau yng Nghymru ni yw llais cenedlaethol y celfyddydau yng Nghymru sy'n sicrhau bod pobl yn ymwybodol o ansawdd, gwerth a phwysigrwydd celfyddydau'r genedl\ncynhyrchu mwy o arian i economi'r celfyddydau - mae mentrau fel Cynllun Casglu (ein cynllun i annog mwy o bobl i brynu gwaith celf) a'n llwyddiant o ran cael arian Ewropeaidd yn sicrhau bod mwy o arian ar gael i economi'r celfyddydau\ndylanwadu ar gynllunwyr a'r rhai sy'n gwneud penderfyniadau - cynhelir y celfyddydau mewn sawl lleoliad gwahanol. Gallant gael effaith drawiadol ar ansawdd bywyd pobl, a'r mannau lle maent yn byw ac yn gweithio. Mae'r celfyddydau hefyd wrth wraidd mentrau adfywio economaidd a chymdeithasol yn aml. Ein r么l ni yw sicrhau bod y cyfraniad y gall y celfyddydau ei wneud yn cael ei gydnabod, ei werthfawrogi a'i ddathlu\n10 ffaith am y celfyddydau yng Nghymru...\nMae dros dri chwarter o'r bobl yng Nghymru (76%) yn cytuno bod "y celfyddydau a diwylliant yn\nYn 2007/08 cynhaliodd ein cynllun teithio cymunedol Noson Allan 535 o ddigwyddiadau mewn 330 o leoliadau, a drefnwyd gan\ngwneud Cymru yn lle gwell i fyw"\n2,169 o wirfoddolwyr ac a gafodd eu mwynhau gan 33,000 o bobl\nAeth wyth allan o ddeg (79%) o oedolion yng Nghymru i ddigwyddiadau celfyddydol y llynedd (66% 10 mlynedd yn ôl) mae naw allan o ddeg (92%) o bobl ifanc 16-24 oed yn mynd i\nMae traean o'r holl oedolion yng Nghymru yn cymryd rhan mewn gweithgareddau\ncelfyddydol, gyda'r cynnydd\nMae Cyngor y Celfyddydau yn cefnogi mwy na 100 o sefydliadau a gaiff arian refeniw bob blwyddyn ledled Cymru, gan gyflogi mwy na 6,500 o bobl\nAm bob £1 a fuddsoddir gan Gyngor y Celfyddydau yn ei sefydliadau a gaiff arian refeniw cynhyrchir £3 o incwm arall\nmwyaf yn 2008 ymhlith y bobl leiaf cefnog (+ 28%)\nMae pobl o bob cefndir yng Nghymru yn cymryd rhan yn y celfyddydau. Lleihaodd y bwlch o ran cymryd rhan mewn gweithgarwch celfyddydol\nfenthyciad sef Cynllun Casglu - caiff gwaith celf ei werthu mewn 80 o\ncynllun i brynu gwaith celf drwy\nychydig dros £11m yn\no 12% dros y tair\n(27%) wyth pwynt canran yn 2008 o gymharu â\nAdeiladu'r Principality yn cefnogi ein\nyn Gyntaf, sy'n gynnydd\nrhwng y mwyaf cefnog (37%) a'r lleiaf cefnog\nMae ein partneriaeth â Chymdeithas\nMae sefydliadau a gaiff arian refeniw wrth wraidd diwydiannau creadigol y genedl (sydd werth tua £1.1bn i'r economi yng Nghymru)\norielau ledled Cymru o ganlyniad iddo\nAdeiladu dyfodol cryfach ...\nRydym yn llawn uchelgais wrth feddwl am y celfyddydau yng Nghymru. Mae ein gweledigaeth yn un ar gyfer Cymru greadigol lle mae'r celfyddydau yn greiddiol i fywyd y genedl, gan ei gwneud yn lle cyffrous a bywiog i fyw, gweithio ac ymweld â hi. Mae ein gwaith yn adlewyrchu nod Cymru'n Un Llywodraeth Cynulliad Cymru sef hyrwyddo diwylliant cyfoethog ac amrywiol. Mae llwyddiant y celfyddydau yng Nghymru yn dibynnu ar ddychymyg a chreadigrwydd ein hartistiaid, ansawdd eu gwaith a phwysigrwydd y gwaith hwn i ni fel cymdeithas. Mae angen i ni greu amgylchedd lle y gall artistiaid uchelgeisiol a mentrus ddatblygu a ffynnu.\nsefydliadau celfyddydol y genedl i'n helpu i'w llunio. Gwyddom, er mwyn i ni wella ein hawdurdod fel corff credadwy sy'n cefnogi'r celfyddydau, fod yn rhaid i ni gyfathrebu ag artistiaid mewn modd agored, rheolaidd ac ystyrlon\ndathlu'r iaith Gymraeg a diwylliant Cymru mae hanes a natur gyfoethog yr iaith Gymraeg yn rhan nodedig ac unigryw o fywyd diwylliannol ein cenedl. Mae'r celfyddydau mewn sefyllfa ddelfrydol i fynegi gwerthoedd, bywiogrwydd a dwyieithrwydd Cymru gyfoes. Rydym yn ymrwymedig i weledigaeth Llywodraeth Cynulliad Cymru o Gymru ddwyieithog\nymrwymiad cadarn i ansawdd - mae'n rhaid Caiff ein gwaith ei lywio gan yr egwyddorion cyffredinol canlynol:\npennu gwerth celfyddyd - roedd Adolygiad Celfyddydau Cymru (Stephens) yn cynnwys amddiffyn y celfyddydau yn chwyrn: “. . . Nid ‘gwerth a ychwanegir’ at fywyd ‘go iawn’, ‘difrifol’, ‘ymarferol’ mo’r celfyddydau; nid ydynt yn ymylol, nac yn addurniadol neu’n ‘adloniant’. Nid gweithgaredd hamdden mohonynt. Gweithgaredd dynol craidd yw’r celfyddydau, na ellir eu gwahanu oddi wrth fodolaeth bersonol a chymdeithasol . . .”\nPwy allai anghytuno? Gwyddom fod rhai yn anghytuno. Mae angen i'r celfyddydau gael stori gliriach i'w hadrodd am y ffordd maent yn gwella ansawdd ein bywydau, ac felly pam y dylid eu cefnogi. Adroddwn y stori hon yn gliriach ac yn fwy hyderus, a gwahoddwn artistiaid a\ni ni anelu at annog y gorau y gallwn, drwy'r amser. Mae'n rhaid i ni herio cyffredinedd a mynnu'r gorau gennym ni a chan y sefydliadau a ariannwn. Fel stiwardiaid arian cyhoeddus ni ddylem wario arian ar yr hyn nad yw'n rhagorol nac o ansawdd, neu nad oes ganddo'r potensial i fod felly Nodau amgen ansawdd yw gweledigaeth, arweinyddiaeth a'r hyder i fod yn arloesol a chymryd risgiau. Mae'r nodweddion hyn i'w gweld mewn sefydliadau bach a mawr o'r rhai sy'n gweithredu ar lwyfan cenedlaethol i'r rhai sy'n fwy lleol\nhyrwyddo'r celfyddydau byw, cyfoes - heb y celfyddydau byw, mae diwylliant mewn perygl o ddod yn amgueddfa i waith wedi'i ailgylchu, ac yn llwyfan i ddehongliadau newydd o draddodiadau diwylliannol yr oes a fu. Mae'n rhaid i ni barchu ein treftadaeth ddiwylliannol, ond ymddiddori yn yr hyn sy'n newydd ac yn gyfoes ar yr un pryd gwaith sy'n dwyn sylw cynulleidfaoedd newydd ac ehangach ac yn cysylltu â hwy,\n. . . Nid ‘gwerth a ychwanegir’ at fywyd ‘go iawn’, ‘difrifol’, ‘ymarferol’ mo’r celfyddydau; nid ydynt yn ymylol, nac yn addurniadol neu’n ‘adloniant’. Nid gweithgaredd hamdden mohonynt.Gweithgaredd dynol craidd yw’r celfyddydau, na ellir eu gwahanu oddi wrth fodolaeth bersonol a chymdeithasol . . .\nSean Tuan John - Enillydd un o Ddyfarniadau Cymru Greadigol 2008/09 (llun: Roy Campbell Moore)\ntra'n dwysáu profiad cynulleidfaoedd sy'n bodoli eisoes\ncynnwys y cyhoedd yn fwy - mae angen cynulleidfa ar y celfyddydau er mwyn iddynt ffynnu a datblygu. Y sefydliadau celfyddydol mwyaf creadigol yw'r rhai a gaiff eu llywio gan weledigaeth artistig, ac sy'n deall sut i arwain a datblygu eu cynulleidfa. Maent hefyd yn ymrwymedig i gyrraedd cynulleidfaoedd newydd, gwahanol a mwy amrywiol, gan oresgyn y rhwystrau sy'n atal pobl rhag mwynhau'r celfyddydau a chymryd rhan ynddynt. Maent yn denu pobl i waith o ansawdd uchel, gwaith a all fod yn heriol ac yn anodd ar adegau Mae angen i ni greu mwy o gyfleoedd i bobl gymryd rhan yn y celfyddydau a'u mwynhau. P'un a ydynt yn cymryd rhan neu'n gwirfoddoli, mae sawl ffordd y gall pobl ddysgu am y celfyddydau a chyfrannu atynt\ncreu diwylliant mwy cynhwysol - ni ddylai anghydraddoldebau ym meysydd cyfoeth, iechyd ac addysg gyfyngu ar brofiadau diwylliannol pobl. Mae'n rhaid i ni gydnabod y perygl a mynd i'r afael ag ef. Mae iechyd dinasyddion y dyfodol, yn enwedig pobl ifanc, ynghlwm wrth ein nod i sicrhau bod gan y celfyddydau gynulleidfa mor eang â phosibl\nmanteisio i'r eithaf ar ein partneriaethau cyhoeddus - mae'r arian cyhoeddus a gawn drwy Lywodraeth Cynulliad Cymru yn greiddiol i'n buddsoddiad yn y gwaith o ddatblygu celfyddydau'r wlad. Fodd bynnag, mae angen i ni wneud mwy i gynllunio ar y cyd â Llywodraeth Cynulliad Cymru a'r sefydliadau eraill hynny rydym yn cydweithio â hwy drwy'r sector cyhoeddus. O'r rhain, mae ein partneriaid llywodraeth leol yn hynod bwysig. Awdurdodau lleol yw ein partneriaid hanfodol, naill ai drwy\nsefydliadau cydariannu, neu fel cydweithwyr mewn prosiectau strategol bwysig sy'n datblygu'r celfyddydau. Mae angen meithrin cydberthynas â hwy sy'n agored, yn ennyn parch ac yn gydweithredol Ar y cyd â llywodraeth leol ystyriwn ffyrdd newydd o weithio mewn partneriaeth sy'n gwneud y defnydd gorau o adnoddau, gwybodaeth ac arbenigedd. Byddwn hefyd yn gweithio gyda Llywodraeth Cynulliad Cymru a llywodraeth leol i ddod o hyd i'r ffordd orau o weithredu ymrwymiad Cymru'n Un i gyflwyno 'dyletswydd ddiwylliannol'\ngweithio drwy'r llywodraeth - caiff gwerth cynhenid y celfyddydau ei gydnabod bellach. Fodd bynnag, gall y celfyddydau hefyd daflu goleuni ar ystod eang o strategaethau sy'n ategu bywyd cyhoeddus a'u rhoi ar waith. O'r celfyddydau ac iechyd i dwristiaeth ddiwylliannol, celfyddyd gyhoeddus i adfywio canol trefi, mae'r celfyddydau yn gwneud ein bywydau beunyddiol yn ystyrlon, yn ddilys ac yn hapus hyrwyddo'r celfyddydau yng Nghymru ar lwyfan byd-eang - gall rhagoriaeth a chreadigrwydd celfyddydau Cymru wneud cyfraniad mawr iawn i ddatblygu ein cysylltiadau diwylliannol â gweddill y byd. Mae llawer o sefydliadau celfyddydol Cymru yn rhyngwladol bwysig, ac mae mwy o waith i'w wneud i ddatblygu eu rôl fel llysgenhadon diwylliannol Cymru\nsicrhau gwerth am arian - cyhoeddir ein Cynllun yn ystod un o'r cyfnodau mwyaf heriol o ddirywiad economaidd a welwyd yn ddiweddar. Bydd y gystadleuaeth am arian cyhoeddus a'r pwysau arno yn aruthrol. Mae angen i ni sicrhau bod pob ceiniog a roddir i ni yn cyflawni'r canlyniadau artistig gorau posibl\nEin targedau uchel ...\nCefnogi'r broses o greu celfyddyd o ansawdd uchel\nErbyn 2012 byddwn yn buddsoddi mewn portffolio o sefydliadau a ariennir sydd mewn gwell sefyllfa i lwyddo yn artistig ac yn ariannol\nErbyn 2012 byddwn wedi cynyddu nifer y bobl sy'n cymryd rhan yn y celfyddydau yng Nghymru 3%\nErbyn 2012 byddwn wedi cynyddu ein trosiant gydag o leiaf 10% o'n hincwm yn deillio o ffynonellau newydd\nErbyn 2012 byddwn ymhlith y 50 o gyflogwyr gorau yng Nghymru\nEin blaenoriaethau ...\nCefnogi'r broses o greu celfyddyd o ansawdd uchel … Mae llwyddiant y celfyddydau yn dibynnu ar weledigaeth a chreadigrwydd ein hartistiaid a'n sefydliadau celfyddydol. Nhw fydd ein partneriaid hanfodol yn y gwaith o gyflawni'r uchelgeisiau a nodir yn ein Strategaethau ar Ffurfiau o Gelfyddyd. Rydym am i Gymru fod yn llawn artistiaid cryf, parhaol, llwyddiannus ac arloesol ynghyd â sefydliadau celfyddydol sy'n creu, yn cyflwyno ac yn hyrwyddo gweithgareddau celfyddydol o ansawdd uchel. Byddwn yn gweithio'n galed i geisio creu amgylchedd sy'n galluogi'r celfyddydau i ffynnu a datblygu - yn lleol, yn genedlaethol ac yn rhyngwladol. Rydym yn ymrwymedig i gefnogi'r gorau, a byddwn yn parhau i wneud penderfyniadau beiddgar a phendant. Canolbwyntiwn ar ddatblygu. Mae'r celfyddydau yn newid ac yn datblygu - mae'n rhaid i'n harian adlewyrchu hynny. Fel corff cyhoeddus bydd yn rhaid i ni bob amser wynebu'r feirniadaeth ein bod yn dueddol o edrych yn ôl mewn ffordd geidwadol ar un olwg, tra'n croesawu'r 'newydd' mewn ffordd fyrbwyll ar yr olwg arall. Pan fydd yn briodol, ni fyddwn yn ofni mentro.\nCredwn ei bod yn bwysig ceisio sbarduno mwy o drafodaeth feirniadol o fewn y celfyddydau yng Nghymru a thrafodaeth amdanynt. Mae gan bawb farn am yr hyn sy'n gelfyddyd 'dda'. Gwyddom hefyd fod canfyddiadau pobl o ansawdd yn oddrychol ac yn seiliedig ar brofiad, gwybodaeth a chwaeth. Fodd bynnag, mae'r gelfyddyd sy'n cael ei chreu mewn ffordd onest a llawn dychymyg, o ansawdd da ac yn cyrraedd cynulleidfaoedd ac yn effeithio arnynt, yn nodedig iawn ac yn hawdd i'w hadnabod yn aml. Byddwn yn canolbwyntio'n arbennig ar ein buddsoddiad yn ein sefydliadau a gaiff arian refeniw, ein rhwydwaith cenedlaethol o sefydliadau a ariennir gennym bob blwyddyn. Fodd bynnag, ni fyddwn yn anwybyddu pwysigrwydd sylfaenol yr artist unigol. Wedi'r cyfan, yr artist, ymhob disgyblaeth, gan cyfarch y byd o'i gwmpas sy'n ail-greu mynegiant diwylliannol sy'n uniaethu â'n profiad o fywyd heddiw. Mae'n rhaid i ni ddarganfod, meithrin, a dathlu'r artistiaid a all gyflawni'r rôl bwysig hon.\nByddwn yn canolbwyntio ar bum gweithgarwch:\ndatblygu ffurfiau ar gelfyddyd\nByddwn yn gweithio gydag artistiaid, sefydliadau celfyddydol a phartneriaid i weithredu ein Strategaethau ar Ffurfiau ar Gelfyddyd.\nByddwn yn parhau i hyrwyddo ein Dyfarniadau Cymru Greadigol ac yn cyflwyno cynllun newydd i gefnogi Llysgenhadon Creadigol. Hefyd byddwn yn dod o hyd i ffyrdd o wella ansawdd y cyngor a'r cymorth i ddatblygu busnesau sydd ar gael i artistiaid.\nGan weithio drwy Celfyddydau Rhyngwladol Cymru, byddwn yn anelu at sicrhau bod celfyddydau Cymru yn chwarae rhan fwyfwy amlwg ac yn cael eu cydnabod yn rhyngwladol, yn ogystal 창 cheisio denu'r dalent orau o dramor i Gymru.\nrhagoriaeth, ansawdd ac arloesedd\nByddwn yn parhau i annog gweithgarwch sy'n gosod esiampl, yn pennu safonau newydd ac yn annog uchelgais ac entrepreneuriaeth.\ngwaith monitro a gwerthuso\nByddwn yn datblygu ffyrdd mwy agored a gwell o roi gwybod am y gweithgarwch celfyddydol a gefnogir gennym a rhannu gwybodaeth amdano.\nAnnog mwy o bobl i gymryd rhan yn y celfyddydau a'u mwynhau …\nRydym am i gynifer o bobl â phosibl brofi a mwynhau'r celfyddydau: cael eu hysbrydoli gan ddychymyg a chreadigrwydd, cael eu cyffroi gan uchelgais a'r hyn sy'n wledd i'r llygad, cael eu hudo gan yr hyn sy'n newydd ac yn anghyfarwydd. Rydym am i fwy o bobl gymryd rhan yn y celfyddydau yn gyffredinol, a hefyd yn y sefydliadau a ariennir gennym. Byddwn yn buddsoddi mewn ymgyrchoedd i annog yr ystod ehangaf o bobl ledled y wlad i fwynhau'r celfyddydau a chymryd rhan ynddynt. Ledled Cymru mae ymdeimlad cryf o hunaniaeth leol a ddylanwadir gan y celfyddydau a diwylliant ac sydd yn ei thro yn dylanwadu arnynt hwythau hefyd. Mabwysiadwn y diffiniad ehangaf posibl o amrywiaeth diwylliannol, gan adlewyrchu diwylliant gwirioneddol byw yng Nghymru heddiw. Byddwn yn canolbwyntio ar hil, cefndir ethnig ac anabledd. Rydym o blaid rhoi cyfle cyfartal i bawb fynd i leoliadau a digwyddiadau celfyddydol, i artistiaid fynegi eu hunain ac i bobl gymryd rhan yn y celfyddydau. Mae ymhle a sut mae pobl yn cymryd rhan yn y celfyddydau, yn enwedig pan fydd hyn yn digwydd yn lleol iawn, yn bwysig i ni. Mae ein cynllun Noson Allan, er enghraifft, yn cyrraedd cymunedau ledled Cymru drwy gynnal perfformiadau o ansawdd uchel na fyddai rhai pobl yng Nghymru fel arall yn gallu eu mwynhau. Mae a wnelo cymunedau bywiog a chynaliadwy â chymdogaeth a lle. Maent yn ymwneud â materion bob dydd megis ysbryd cymunedol, diogelwch, iechyd ac addysg - yr hyn sy'n cysylltu pobl a chymunedau. Mae ein partneriaethau ag awdurdodau lleol yn adlewyrchu'r pryderon hyn, a rhown bwyslais\narbennig ar yr ardaloedd hynny o Gymru a ddynodir o fewn y rhaglen Cymunedau yn Gyntaf. Rydym hefyd yn gwerthfawrogi ein cysylltiadau drwy adrannau'r llywodraeth sy'n helpu i ategu prosiectau fel ein strategaeth ar gyfer y Celfyddydau ac Iechyd. Un o'n tasgau pwysicaf yw annog mwy o bobl ifanc i gymryd rhan yn y celfyddydau. Mae cymryd rhan yn y celfyddydau ac achub ar gyfleoedd creadigol yn trawsnewid y ffordd mae plant a phobl ifanc yn dysgu ac yn gweld y byd o'u hamgylch. Gall newid y ffordd maent yn gweld eu hunain - hyd yn oed eu breuddwydion ar gyfer y dyfodol - yn ogystal â'u helpu i ddatblygu sgiliau penodol. Rydym am ddangos sut y gall y celfyddydau fynd i'r afael â thlodi pobl ifanc, ysbrydoli pobl ifanc drwy feithrin ymdeimlad newydd o uchelgais a hyder, a herio diffyg dyhead. O'r blynyddoedd cynnar hyd at dyfu yn oedolyn a thu hwnt, credwn y dylai pawb allu mwynhau'r celfyddydau a chael profiad creadigol o'r ansawdd gorau posibl. Drwy wrando ar blant a phobl ifanc a gwerthfawrogi eu creadigrwydd eu hunain, anelwn at gynnig cyfleoedd perthnasol sy'n creu brwdfrydedd oes dros y celfyddydau ac awydd i gymryd rhan ynddynt naill ai fel rhan o'r gynulleidfa neu fel artist a fydd yn para oes. Gall bod yn rhan o brosiect sy'n cael effaith bellgyrhaeddol y tu hwnt i'r digwyddiad ei hun roi hwb aruthrol i falchder a hyder. Rydym yn buddsoddi mewn rhaglen gyffrous o ddigwyddiadau i ddathlu'r Olympiad Diwylliannol. Erbyn 2012, bydd miloedd o blant ysgol a'u teuluoedd wedi cymryd rhan mewn prosiectau sy'n cysylltu Cymru â'i hun a gweddill y byd.\nByddwn yn canolbwyntio ar dri gweithgarwch:\nByddwn yn cefnogi prosiectau mewn ardaloedd amddifad iawn. Rydym yn awyddus iawn i gefnogi gweithgarwch y celfyddydau cymunedol a allai drawsnewid profiadau unigolion a chymunedau.\nByddwn yn cefnogi sefydliadau celfyddydol sydd 창 strategaethau clir wedi'u datblygu'n dda i annog mwy o bobl i fynd i'w digwyddiadau.\nByddwn yn cefnogi amrywiaeth o strategaethau ymarferol a fydd yn cynyddu'r cyfleoedd i bobl ifanc gymryd rhan yn y celfyddydau fel cynulleidfaoedd, cyfranogwyr ac artistiaid.\nSicrhau twf economi'r celfyddydau …\nRydym am i fwy o arian fod ar gael i'r celfyddydau yng Nghymru. Yn ogystal â'r arian cyhoeddus a gawn drwy Lywodraeth Cynulliad Cymru a'r Loteri Genedlaethol, rydym hefyd wedi cael arian oddi wrth amrywiaeth o ffynonellau gwahanol fel yr Undeb Ewropeaidd, Ymddiriedolaeth Etifeddiaeth y DU a'r Cyngor Prydeinig. Rydym eisoes yn gweithio'n galed i ddod o hyd i ffynonellau newydd o arian ar gyfer y celfyddydau. Mewn partneriaeth â Llywodraeth Cynulliad Cymru rydym wedi cael £12miliwn o gyllid Ewropeaidd ar gyfer y prosiect Cyrraedd y Nod. Bydd y buddsoddiad hwn mewn gweithgarwch ar lawr gwlad yn helpu pobl ifanc i oresgyn y rhwystrau sy'n eu hatal rhag cael addysg, gwaith a hyfforddiant. Enghraifft arall yw Cynllun Casglu. Mae'r cynllun benthyciadau di-log hwn yn gweithredu mewn 80 o orielau ledled y wlad, ac ers iddo gael ei lansio chwarter canrif yn ôl, mae 25,500 o fenthyciadau wedi'u trefnu. Mae wedi annog pobl i brynu gwaith celf a chrefft gwerth dros £11.15m. Mae'r celfyddydau yn bwysig ynddynt eu hunain. Fodd bynnag, gwyddom hefyd fod y diwydiannau creadigol a diwylliannol yn hollbwysig i economi Cymru. Maent yn gwneud cyfraniad uniongyrchol o ran swyddi ac yn creu cyfoeth drwy gynhyrchu, dosbarthu a manwerthu nwyddau a gwasanaethau. Yn y gorffennol diwydiant a gweithgynhyrchu oedd yn mynd â bryd prif gwmnïau'r byd. Bydd corfforaethau allweddol y dyfodol yn ymwneud fwyfwy â meysydd cyfathrebu, gwybodaeth, adloniant, gwyddoniaeth a thechnoleg. Mae'r rhain yn gofyn am lefel Cynllun Cyngor Celfyddydau Cymru 2009-2012\nuchel o ddychymyg creadigol a gweledigaeth sy'n llawn mentergarwch - rhinweddau y mae'r celfyddydau a diwylliant mewn sefyllfa ddelfrydol i'w meithrin a'u hyrwyddo. Mae'r defnydd o dechnolegau digidol, yn enwedig mewn perthynas â'r diwydiannau creadigol, yn faes fwyfwy pwysig o weithgarwch. Mae'r cynnydd aruthrol yn y defnydd o dechnoleg ddigidol yn cynnig cyfleoedd creadigol newydd i artistiaid ac yn ei gwneud yn haws i gynulleidfaoedd a defnyddwyr eu mwynhau. Fodd bynnag, gall yr holl ddelweddau, testun a gwybodaeth fod mor ddryslyd ag y mae'n rhyddhau. Mae gan artistiaid ran allweddol i'w chwarae i'n helpu i lywio, deall a defnyddio'r cyfleoedd niferus a gynigir gan dechnolegau digidol. Mae rhai rhannau o'r sector diwylliannol yn ffurfio atyniadau pwysig i dwristiaid, gan greu galw am drafnidiaeth, llety, gwasanaethau arlwyo a mathau eraill o fusnes sy'n ymwneud â thwristiaeth. Fodd bynnag maent hefyd yn rhoi Cymru ar y llwyfan rhyngwladol. Nid dim ond diffinio'r ddelwedd o Gymru a wna ein tirnodau diwylliannol. Maent yn fusnesau pwysig ynddynt eu hunain. Wrth ddatblygu economi greadigol y genedl rydym yn gweithio'n agos gyda Llywodraeth Cynulliad Cymru (y mae ei Chynllun Gofodol yn darparu cyd-destun ein gwaith partneriaeth rhanbarthol). Rydym yn buddsoddi mewn hyfforddi gweithluoedd i ddatblygu sgiliau, a gweithfannau newydd i artistiaid ac entrepreneuriaid creadigol. Mae gosod y celfyddydau wrth wraidd y broses o adfywio Cymru yn rhan greiddiol o'n cynlluniau, a byddwn yn datblygu ac yn cyhoeddi cam nesaf ein strategaeth ar gyfer Cyfalaf y Loteri yn ystod oes y Cynllun hwn.\nnodi ffynonellau newydd o gyllid\nByddwn yn cynyddu ein hincwm drwy gynllun clir a strwythuredig i godi arian. Byddwn yn targedu amrywiaeth o ffynonellau cyllid cyhoeddus a phreifat ar gyfer prosiectau a mentrau penodol.\nmenter a thwf busnes\nByddwn yn cefnogi'r diwydiannau diwylliannol a chreadigol i gyfrannu at dwf ein heconomi.\nByddwn yn gweithio gyda Sgiliau Creadigol a Diwylliannol i ddatblygu'r gweithlu creadigol, gan greu mwy o gyfleoedd hyfforddi a datblygu proffesiynol.\nByddwn yn sicrhau bod y celfyddydau a diwylliant wrth wraidd y ffordd mae Cymru yn hyrwyddo ei hun i weddill y byd.\nByddwn yn hyrwyddo cyflawniadau'r celfyddydau yng Nghymru drwy ddathlu llwyddiannau a dangos y cyfraniad hanfodol a wna'r celfyddydau i fywyd y genedl.\nDatblygu effeithiolrwydd ac effeithlonrwydd ein busnes …\nMae'n bwysig iawn bod sefydliadau celfyddydol sy'n cael arian cyhoeddus yn perfformio'n dda. Mae hyn yn wir i ni hefyd. Fel unrhyw fusnes llwyddiannus, mae angen i ni ddatblygu ein strategaeth fusnes yng nghyd-destun yr hyn sy'n digwydd yn y byd o'n hamgylch, a gallu ymateb i newid. Mae gennym strategaeth glir ac effeithiol i gyflawni ein gwaith sy'n gysylltiedig â'n hamcanion. Byddwn yn parhau i fod yn atebol am ein gwaith a monitro a chyflwyno adroddiadau ar ein perfformiad, a gwneud newidiadau strategol pan fo angen. Byddwn yn agored ac yn dryloyw o ran egluro'r ffordd y rheolwn ein busnes, a sut y rhown wybod am ein cyflawniadau. Rydym yn ymrwymedig i weithio mewn partneriaeth â sefydliadau eraill er mwyn darparu adnoddau ar gyfer ein rhaglenni gwaith lle y bo'n briodol. Byddwn yn gweithio i ddatblygu arbedion cost gweithredol drwy symleiddio prosesau, defnyddio'r dechnoleg orau sydd ar gael, a chreu amgylchedd lle yr adolygwn effeithiolrwydd ein perfformiad yn barhaus. Rydym am feithrin cydberthynas newydd ac aeddfed â sefydliadau celfyddydol - un sy'n seiliedig ar ymddiriedaeth a chyd-barch. Credwn fod yn rhaid i'r sefydliadau hyn gymryd yr awenau o ran sicrhau arloesedd artistig a datblygu cynulleidfaoedd.\nDisgwyliwn iddynt fod wedi'u rheoli'n dda. Yn gyfnewid am hynny, byddwn yn deg yn yr hyn sy'n ofynnol ganddynt, ac ni wnawn ofyn iddynt wneud mwy na'r hyn y mae eu cyllidebau yn ei ganiatáu. Byddwn yn tyfu ac yn datblygu ein diwylliant o fod yn sefydliad sy'n canolbwyntio ar y cwsmer, yn gweithio er budd y cyhoedd ac yn adeiladu ar hyder ein rhanddeiliaid o ran ein gallu i gyflawni. Fel corff sy'n dyrannu arian cyhoeddus ac elusennol anelwn at gyrraedd y safonau uchaf posibl yn ein gwaith. A thrwy ein cyngor a'n cymorth - p'un a gynigiwn arian ai peidio - byddwn yn cymhwyso'r un safonau o broffesiynoldeb a gofal. Ein cyflogeion yw ein hadnodd pwysicaf, a byddwn yn parhau i ddatblygu eu sgiliau a meithrin eu hyder i'w galluogi i gyflawni ein hamcanion corfforaethol. Byddwn yn anelu at fod yn gyflogwr sy'n gosod esiampl yn y sector cyhoeddus yng Nghymru, drwy ddatblygu a chyflawni ein polisïau a'n harferion cyflogaeth.\nByddwn yn adolygu ein systemau a'n prosesau gweinyddol er mwyn sicrhau eu bod mor syml 창 phosibl. Os gwelwn fiwrocratiaeth ddiangen, gwnawn ei dileu.\ny cwsmer yn gyntaf\nByddwn yn anelu at gyrraedd y safonau uchaf o wasanaeth cyhoeddus a gwasanaeth cwsmeriaid. Byddwn yn asesu ein perfformiad ac yn cyhoeddi'r canlyniadau.\nByddwn yn gweithredu strategaethau blaengar sy'n datblygu sgiliau a gwybodaeth ein staff.\nByddwn yn monitro ein perfformiad i sicrhau ein bod yn darparu gwasanaeth o ansawdd uchel am y gost resymol leiaf posibl. Byddwn yn manteisio i'r eithaf ar botensial technoleg gwybodaeth.\nRydym yn ymrwymedig i wneud ein strwythurau cynghori a gwneud penderfyniadau yn glir ac yn dryloyw. Rydym am ddefnyddio'r arbenigedd gorau sydd ar gael i ni, a sicrhau bod ein gwaith yn cael ei lywio gan waith asesu a gwaith ymchwil seiliedig ar dystiolaeth gofalus.\nCwnmi Theatr Fluellen, Neuadd Gymunedol Pentrepoeth Noson Allan (llun: Betina Skovbro)\nGwneud iddo ddigwydd ...\nEr mwyn cyflawni ein Cynllun byddwn yn canolbwyntio ar dri pheth: arweinyddiaeth, strategaeth a chyflawni:\narweinyddiaeth - o dan arweiniad ein Cyngor byddwn yn:\ncyflawni - ar sail blaenoriaethau strategol y Cyngor byddwn yn: cynllunio ac yn blaenoriaethu'r rhaglenni o weithgarwch a fydd yn cyflawni ein hamcanion ynghyd â darparu adnoddau ar eu cyfer\npennu cyfeiriad clir gweithio i sbarduno ein staff, ein rhanddeiliaid, artistiaid a sefydliadau celfyddydol\ndatblygu rolau, cyfrifoldebau a modelau cyflawni clir (yn fewnol ac yn allanol) rheoli a monitro ein perfformiad ynghyd â chyflwyno adroddiadau arno\nbod yn gyfrifol am arwain newid meithrin gallu ac adnoddau ein staff a'r celfyddydau - i gyflawni'r newidiadau y mae'r celfyddydau yn eu mynnu\nstrategaeth – wedi ein llywio gan weledigaeth y Cyngor - a fframwaith polisi Llywodraeth Cynulliad Cymru - byddwn yn: disgrifio mewn ffordd glir a chymhellol y canlyniadau rydym am eu cyflawni dangos bod y newidiadau rydym wedi gorfod eu gwneud yn seiliedig ar farn hyddysg a gwaith ymchwil dilys meithrin ymdeimlad o ddiben cyffredin gyda chymuned y celfyddydau sy'n uno camau gweithredu ar sail amcanion ein strategaethau\nYr arian ...\nCymorth grant £m Arian refeniw i sefydliadau Arian strategol\nLoteri CYFANSWM £m\nLoteri (Cyfalaf) *\nLoteri (Ffilm - wedi'i ddirprwyo i Asiantaeth Ffilm Cymru)\nLoteri - cynlluniau a rhaglenni\nArtistiaid ar y Blaen **\nY Celfyddydau y Tu Allan i Gaerdydd\nDatblygu Theatr Saesneg\nCyfalaf (ar gyfer Cyngor y Celfyddydau)\nIncwm a enillwyd\n* Yn cynnwys y defnydd arfaethedig o falansau'r Loteri, a gorymrwymiad yn erbyn incwm y dyfodol ** Caiff cyfanswm y gyllideb sydd ar gael i Artistiaid ar y Blaen (£250,000) ei ddyrannu'n gyfartal dros dair blynedd\nArddangosfa - Cyfeillion Glynn Vivian - Arddangosfa dathlu hanner canmlwyddiant (1958 - 2008), crewyd gan Oriel Gelf Glynn Vivian\nEin strategaeth ariannol ...\nAdeiladu ar lwyddiant Cynlluniwn gyda'r arian sydd gennym, ond byddwn yn galw am yr arian sydd ei angen ar y celfyddydau yng Nghymru. Mae'r celfyddydau yn un o wir lwyddiannau Cymru, ond mae'r llwyddiant hwn wedi'i adeiladu ar dir ansefydlog. Mae'n rhaid sicrhau nad yw'r unigolion dawnus hynny sy'n cael llawer o sylw y mae Cymru yn ymfalch誰o ynddynt yn tynnu sylw oddi ar brofiadau beunyddiol i lawer o bobl sy'n byw yng Nghymru. Iddynt hwy, mae'r hawl resymol i fwynhau gweithgareddau celfyddydol hygyrch o ansawdd uchel yn parhau i fod yn hollbwysig. Er gwaethaf y pwysau cynyddol ar arian cyhoeddus - a dim ond cynyddu a wna'r pwysau hyn dros yr ychydig flynyddoedd nesaf - mae gennym gyfrifoldeb nad oes dianc mohono i ddangos gwerth buddsoddiad cyhoeddus yn y celfyddydau.\nfod yn seiliedig ar ymagwedd sy'n dyrannu adnoddau prin hyd yn oed yn fwy. Mae'n rhaid i ni wneud dewisiadau. Mae'r cyllid sydd gennym yn golygu - yn hunanamlwg - na allwn sicrhau bod y celfyddydau ar gael ymhob cymuned drwy Gymru. Felly mae'n rhaid i sail ymagwedd sy'n gorfod bod yn ddewisol fod yn glir, yn ddarbwyllol a rhaid iddi gael ei deall. Mae'n rhaid i'r rhai sy'n cael arian gan Gyngor y Celfyddydau yn y dyfodol gynrychioli'r gorau yn eu maes. Hefyd mae angen i ni egluro, mewn ffordd fwy darbwyllol a chlir, nad yw arian Cyngor y Celfyddydau ond ar gael i wneud rhaglenni sicr yn fwy fforddiadwy i gynulleidfa benodol a sefydledig. Ni ddylem ychwaith fod yn dyrannu cymhorthdal prin lle nad oes ei angen, lle y gall y 'farchnad' gynnal artist neu sefydliad yn ddilys.\nFfynnu, nid dim ond bodoli Her tanfuddsoddi Credwn fod y celfyddydau yng Nghymru yn dioddef o ganlyniad i danfuddsoddi sylweddol. Yn 2008, dim ond 0.2% o gyfanswm cyllideb Llywodraeth y Cynulliad a wariwyd ganddi'n uniongyrchol drwy Gyngor y Celfyddydau ar gyfrifon y celfyddydau neu fel arall llai nag un diwrnod calendr o wariant Llywodraeth Cynulliad Cymru.\nMae creu rhwydwaith bywiog o sefydliadau celfyddydol sy'n gyffrous yn artistig ac yn ddichonadwy yn ariannol yn hanfodol i genhadaeth Cyngor y Celfyddydau. Pan fydd mwy o arian ar gael, mae buddsoddi mewn twf yn syml. Pan fydd arian yn aros yr un peth - neu'n waeth yn lleihau - yna mae'r pwysau yn cynyddu. Gall hyn arwain at ansawdd is, llai o allbwn, ac mewn achosion eithriadol gall arwain at gau sefydliadau celfyddydol.\nGwneud dewisiadau Ni chredwn y gall ein strategaeth ariannol\nNid yw'r opsiwn o 'wneud dim' - sy'n llywodraethu dros ddirywiad parhaus - yn\nopsiwn o gwbl. Os bydd yr arian a roddir gan Lywodraeth Cynulliad Cymru yn aros yr un peth tan 2012, gallai effaith gronnol hyn (o ystyried chwyddiant) dros gyfnod o dair blynedd, mewn termau real, ostwng gwerth ein portffolio refeniw tua ÂŁ1.75m. Nid yw hon yn sefyllfa gynaliadwy. Ledled Cymru, mae ein sefydliadau celfyddydol gorau yn dangos uchelgais a mentergarwch gwirioneddol, ond mae perygl y daw hyn i ben. Nid oes gan adeiladau a ailwampiwyd y refeniw i wireddu potensial eu cyfleusterau newydd; mae rhaglenni'r celfyddydau yn lleihau neu'n cael eu cwtogi; ac mae partneriaethau rhyngwladol o dan fygythiad am na all ein sefydliadau gydweithio Ă˘ sefydliadau tebyg a ariennir yn well y tu allan i Gymru. Mae'n rhaid i ni edrych o ddifrif ar y ffordd rydym yn cefnogi ein 'portffolio' o sefydliadau a gaiff arian refeniw. Gwnawn hyn gyda chefnogaeth Llywodraeth Cynulliad Cymru sydd wedi gofyn i ni gwblhau'r adolygiad hwn erbyn mis Mawrth 2010.\nYmagwedd a gaiff ei llywio gan strategaeth Wrth i ni symud ymlaen, bydd ein strategaeth yn llywio ein penderfyniadau ariannol ac yn pennu cyfeiriad y twf rydym am ei gyflawni yn y tymor hwy.\nLywodraeth Cynulliad Cymru achub ar gyfleoedd i gael arian Ewropeaidd ac arian o ffynonellau eraill dwyn ynghyd gymorth grant ac arian y Loteri (cyfalaf a phrosiect) yn un ymagwedd strategol tymor hwy sy'n ein helpu i gyflawni'r uchelgeisiau a nodir yn ein Cynllun yn well adolygu ein portffolio presennol o sefydliadau a gaiff arian refeniw er mwyn cyflawni strategaeth ariannu sy'n galluogi ein sefydliadau i gyflawni eu potensial creu'r hyblygrwydd o fewn ein cyllidebau sy'n ein galluogi i feithrin talent newydd datblygu ein partneriaethau ariannu gyda llywodraeth leol, gan sicrhau ymagwedd 'gyd-gysylltiedig' tuag at benderfyniadau buddsoddi nodi modelau priodol ar gyfer buddsoddiadau sector preifat rheoli ein costau gweinyddol a'n gorbenion er mwyn cael y swm mwyaf posibl i mewn i'n gwariant uniongyrchol ar y celfyddydau rhoi'r dystiolaeth sy'n dangos effaith a mantais buddsoddi ychwanegol\nByddwn yn: cyflwyno'r achos o blaid cael mwy o arian gan y llywodraeth, gan edrych y tu hwnt i'r gyllideb Treftadaeth ac ymhob rhan o\nAdlewyrchu ein gwerthoedd ...\nAnelwn at gyrraedd y safonau uchaf posibl o ran y ffordd rydym yn ymddwyn ac yn rhedeg ein busnes. Gwyddom y byddwn yn cael ein barnu yn 么l ansawdd y gwasanaeth a ddarparwn i'r rhai rydym yn gweithio gyda hwy. Byddwn yn: cyhoeddi safonau gwasanaeth ac yn mesur perfformiad yn erbyn y safonau hynny cyhoeddi ein cynlluniau a chyflwyno adroddiadau blynyddol ar ein cyflawniadau sicrhau ein bod yn darparu gwybodaeth reolaidd a hygyrch am ein harian a'n gwaith symleiddio'r ffordd rydym yn rhedeg ein busnes, gan ddileu unrhyw fiwrocratiaeth ddiangen lle bynnag y gallwn rhoi adborth clir ac ymarferol i'r rhai sy'n gwneud cais am gymorth ariannol gwella ansawdd ein gwybodaeth ar y we cadw ein hachrediad Buddsoddwyr mewn Pobl symud ein staff Cenedlaethol a'n staff yn Ne Cymru i safle newydd a hygyrch yng Nghaerdydd\nChromoscope 2008 Laura Thomas (Ffotograffiaeth Pinegate) Dyfarniad Llysgenhadon Cymru Greadigol 2009\nAm wybod mwy ...? Am ragor o wybodaeth am Gyngor Celfyddydau Cymru a'n gwaith ewch i'n gwefan gwbl hygyrch - www.celfcymru.org.uk Yno ceir gwybodaeth am y canlynol: pwy ydym ni, ein strwythur a sut y cawn ein hariannu ein cynlluniau, ein polis茂au a'n strategaethau sut i wneud cais am arian ein Hadroddiad Blynyddol a'n Rhestrau o Grantiau y gwasanaethau a gynigir gennym swyddi a newyddion am y celfyddydau yng Nghymru Hefyd mae cysylltiadau ag amrywiaeth o sefydliadau partner, gan gynnwys: Noson Allan Cymru yn Biennale Celf Fenis Celfyddydau Rhyngwladol Cymru\nmru.org.uk www.celfcymru.org.uk www.celfcymru.org.uk w Cyngor Celfyddydau Cymru Plas Bute, Caerdydd CF10 5AL Ff么n: 0845 8734 900 Ffacs: 029 2044 1400 Minicom: 029 2045 1023 Ebost: gwybodaeth@celfcymru.org.uk\nCynllun Cyngor Celfyddydau Cymru 2009- 2012\nCynllun Cyngor Celfyddydau Cymru 2009-2012 Dawns Tan Dic Jones Cynllun Cyngor Celfyddydau Cymru 2009-2012 Llun gan waith Yin Shuangyi Celfyd...


Senedd i bleidleisio ar gynnig o ddiffyg hyder yn y gweindiog iechyd Llafur - Plaid Cymru\nPostiwyd ar May 08 2019, 8:00 yb\nBydd Aelodau’r Cynulliad yn pleidleisio heddiw ar gynnig o ddiffyg hyder yn y Gweinidog Iechyd Llafur Vaughan Gething.\nYr wythnos ddiwethaf, cyflwynodd Plaid Cymru gynnig o ddiffyg hyder yn y Gweinidog Iechyd Vaughan Gething yn dilyn cyhoeddi’r adroddiad annibynnol ar wasanaethau mamolaeth yng nghyn-Fwrdd Iechyd Prifysgol Cwm Taf ar 30 Ebrill 2019.\nYr oedd yr adroddiad yn amlinellu patrwm pryderus o fethiannau difrifol yng ngwasanaethau mamolaeth Cwm Taf.\nDaeth hyn yn sgil adroddiadau eraill, gan gynnwys adroddiad Andrews yn 2014 ar Ysbyty Tywysoges Cymru ac Ysbyty Castell Nedd Port Talbot ym Mwrdd Iechyd Prifysgol Abertawe Bro Morgannwg a chan Donna Ockenden ynghylch y gofal a’r driniaeth a dderbyniodd cleifion ar ward Tawel Fan yn Ysbyty Glan Clwyd a gyhoeddwyd yn 2015 a 2018.\nMae Prif Weithredwr y GIG yng Nghymru, yn ogystal â Chadeiryddion cyrff y GIG, yn uniongyrchol atebol i’r Gweinidog Iechyd a Gwasanaethau Cymdeithasol.\nDywedodd Gweinidog Iechyd cysgodol Plaid Cymru Helen Mary Jones AC na chyflwynwyd y cynnig o ddiffyg hyder “yn ysgafn”. Gan bwysleisio difrifoldeb adroddiad Cwm Taf, holodd faint mwy sy’n gorfod digwydd “cyn i’r Gweinidog gymryd y cyfrifoldeb”.\nDywedodd Gweinidog Iechyd cysgodol Plaid Cymru Helen Mary Jones AC,\n“Nid yw galw am ymddiswyddiad weinidog yn rhywbeth y dylid ei wneud yn ysgafn. Fodd bynnag, yr oedd adroddiad yr wythnos ddiwethaf am wasanaethau mamolaeth yng Nghwm Taf yn un o’r adroddiadau mwyaf brawychus a thrist am unrhyw gorff dan reolaeth Llywodraeth Cymru.\n“Bu plant farw. Dioddefodd teuluoedd loes enbyd. Alla’i ddim gorbwysleisio difrifoldeb a maint y methiannau hyn. Beth arall sy’n gorfod digwydd cyn i’r Gweinidog ysgwyddo’r cyfrifoldeb? Mae Gweinidogion wedi ymddiswyddo am lai yn y gorffennol.\n"Mae’r hyn ddigwyddodd yng Nghwm Taf yn rhan o batrwm ehangach o fethiannau systemaidd yn ansawdd gofal a llywodraethiant mewn byrddau iechyd yng Nghymru gyda thri sgandal mawr dros y chwe blynedd a aeth heibio, o ofal gwael am gleifion ym Mhen-y-bont yn PABM i Betsi Cadwaladr a cham-drin cleifion yn Nhawel Fan.\n“Mae’r cyfrifoldeb dros y gwasanaeth iechyd yn gorwedd gyda’r Gweinidog Iechyd. Y gweinidog yw’r un sy’n penodi’r byrddau iechyd, a’r gweinidog sy’n gyfrifol am roi cyfarwyddyd i’r byrddau iechyd a datgan sut y maent yn gweithredu. Dro ar ôl tro, nid yn unig y mae’r Gweinidog Iechyd wedi methu â mynd i’r afael â’r heriau sy’n wynebu ein GIG yng Nghymru, ond mae hefyd wedi methu ag ysgwyddo’r cyfrifoldeb dros y methiannau hyn.\n“Wnaeth neb ymddiswyddo wedi gwarth Cwm Taf. Mae’r teuluoedd yn haeddu cyfiawnder. Rhaid i mi ofyn eto, beth mwy sy’n rhaid digwydd cyn i hyn gael ei gymryd o ddifrif?\n“Heddiw, mater i bob Aelod Cynulliad fydd penderfynu a oes ganddynt hyder yn ein Gweinidog Iechyd. Ond beth bynnag fydd canlyniad y cynnig hwn, rwyf wedi addo i deuluoedd Cwm Taf na wnaf fyth anghofio’r hyn maent wedi ddioddef. Fe wnawn bopeth yn ein gallu i ddal y Llywodraeth a’r Bwrdd Iechyd i gyfrif er mwyn ceisio gwneud yn siŵr fod y newid angenrheidiol yn digwydd.\nSenedd iechyd helen mary jones cwm taf


Newyddion - Sut i ddewis llafn torri gwair lawnt？\nLlafn Peiriant Torri Lawnt\nBrandiau Amnewid OE\nLlafn Torri Brws\nLlafn Torri Silindr / Torrwr Hobi\nLlafn Trimmer Gwrychoedd\nSut i ddewis llafn torri gwair lawnt？\nNodweddion peiriannau torri gwair yw gwaith gwastad, gweithrediad syml, a gallu torri cryf ar gyfer y gwrthrychau y mae angen eu torri, glaswelltau yn bennaf, ac maent yn addas ar gyfer glaswelltiroedd â chynhyrchion uchel a pharciau mawr. Mae'r peiriant torri lawnt yn torri'r gwair yn ôl symudiad cneifio cymharol y gyllell symudol a'r gyllell sefydlog ar y torrwr. Fe'i nodweddir gan dorri sofl taclus a phwer isel sy'n ofynnol, ond mae ganddo addasrwydd gwael i borfa ac mae'n hawdd ei rwystro. Mae'n addas ar gyfer glaswelltiroedd gwastad a naturiol. A gweithrediadau glaswelltir artiffisial. Dechreuodd cynhyrchu a defnyddio peiriannau torri gwair lawnt cylchdro yng nghanol yr 1980au. Dibynnu ar y llafn ar y pen torrwr cylchdroi cyflym i dorri'r porthiant. Gyda gwella gwyddoniaeth a thechnoleg, mae gallu gweithio'r cynhyrchion torri gwair lawnt sydd newydd eu gwella wedi gwella'n fawr, ac mae'r cyflymder wedi'i wella'n fawr, gan arbed amser gwaith y gweithwyr chwynnu ac arbed llawer o adnoddau dynol. Heddiw, byddaf yn cyflwyno i chi yn bennaf sut i ddewis yllafn y peiriant torri lawnt.\nMae llafn y peiriant torri gwair yn a llafn torri gwair aml-llafn, ac mae'r teclyn rheoli o bell yn llafn torri gwair 2-llafn. Mae'r egwyddor weithio yr un peth. Mae pob un ohonynt yn beiriannau torri gwair lawnt cylchdroi cyflym. Yn ddamcaniaethol, llafn torri gwair siâp gêr Mae'r diogelwch yn sicr, mae'r stribed hir yn fwy craff, ac mae'r ardal orchudd hefyd rhywfaint. Mae gwydnwch llafn y peiriant torri lawnt yn gysylltiedig â'rdeunydd y llafn torri gwair lawnt, nid y siâp.\nMewn gwirionedd, mae'r dewis o lafnau torri gwair yn bwysig iawn. Gallwch ddewis y llafnau torri gwair lawnt cyfatebol ar gyfer gwahanol achlysuron. Mae'r peiriant torri lawnt cyllell cylchdro wedi'i gyfarparu â gwahanol fathau o lafnau torri gwair cyllell cylchdro i gael y canlyniadau gorau o dan wahanol amodau lawnt. Er mwyn cael effaith batrwm dda, rhaid ategu'r cyllyll cylchdro asgell uchel, adain ganol ac adain isel yn ôl nodweddion y llys yn y diwedd i gael gwahanol rinweddau torri. Os oes angen i chi rwygo glaswellt, gallwch ddewis llafn torri gwair lawnt atomig aml-ddant pwerus. Gall y llafn torri gwair lawnt hon falu'r glaswellt a'i adael yn ddarnau mân iawn heb effeithio ar yr ymddangosiad.\nLlafn Aml-ddannedd (Gator Blade)\nZhengchida sy'n cyflenwi llafnau cymwys i Ffatrioedd llafn gardd OEMac ôl-farchnadoedd fel manwerthwyr, cyfanwerthwyr, archfarchnadoedd a chwmnïau gofal lawnt. Ar ôl datblygiad parhaus o bron i 20 mlynedd, mae gan Zhengchida ystod eang a chyflawn o lafnau gardd. Bellach mae gan Zhengchida fwy na 2000 o wahanol fodelau o lafn peiriant torri lawnt sy'n cwmpasu bron pob un o'r modelau sydd ar gael yn y farchnad.\nAmser post: Ion-09-2021\nTelerau defnyddio a Pholisi Preifatrwydd\nCyfeiriad: RHIF.188 HEOL XINXI, STRYD JINCHENG, DOSBARTH LINAN, DINAS HANGZHOU, PROVINCE ZHEJIANG, CHINA.\nFfacs: 0086- (0) 571-63704882\nBeth yw deunyddiau offer y lawnt m ...\nPa ddefnyddiau mae'r llafn torri gwair lawnt ...\nNodweddion peiriannau torri gwair yw ...\nMae rhywfaint o lafn peiriant torri lawnt yn eich defnyddio chi ...\nRydyn ni'n gwybod bod yna lawer o siapiau o'r gyfraith ...\n22ain IPM Hortiflorexpo Beijing Medi 1 ...\nMynychodd tîm gwerthu Zhengchida yr 22n ...\nArfau Mecanyddol Awtomatig Chwyldro o ...\nDdim yn bell yn ôl, roedd gan Zhengchida rai mem newydd ...


dref | Cwpl i'r Ffordd\nMawrth 24, 2017 + Ewrop, iwerddon, adolygiadau\nAdolygiad: Clogwyni Taith Diwrnod Moher\nMae Iwerddon yn dirwedd hardd a phrydferth o gaeau heddychlon yn ogystal â dirywiad prysur a strwythurau clasurol ym mhob man rydych chi'n edrych arnynt. Ar ein taith olaf i Ddulyn, aethom ar daith undydd ledled y wlad i weld Clogwyni enwog y Moher yn Sir Clare. Fel taith grŵp gymharol fach, roedd yn daith bleserus i Glogwyni Moher o Ddulyn… Darllenwch mwy\nMawrth 7, 2017 + Ewrop, iwerddon\nOde i Ddulyn\nYn ddiweddar daethom yn ôl i'r Unol Daleithiau o bythefnos mewn tair dinas dramor - Llundain, Amsterdam a Dulyn. Er bod blogiau teithio i groniclo ein hamser yn Llundain ac Amsterdam, yr oeddem wrth ein bodd, mae Dulyn yn sefyll allan i ni. Yn yr Unol Daleithiau, mae gan Iwerddon frand o stereoteipiau sy'n gadarnhaol ar y cyfan, gan ddibynnu ar faint o alcohol rydych chi'n ei yfed. Y Guinness, y… Darllenwch mwy


Medi - Prifysgol Aberystwyth\nGwaed mewn bio-ethanol: sut mae bywydau pobl frodorol ym Mrasil cael eu dinistrio gan fusnesau amaeth byd-eang\nCyhoeddwyd yr erthygl hon ar sut mae bywydau pobl frodorol ym Mrasil yn cael eu dinistrio gan fusnesau amaeth byd-eang yn wreiddiol yn y Saesneg ar wefan The Conversation.\nYsgoloriaethau yn ysbrydoli dysgwyr\n06 Medi 2018\nMae dysgwraig o Benfro a dysgwraig o Batagonia wedi bod yn siarad am yr hwb a gawson nhw yn sgil ennill ysgoloriaeth i fynychu’r Cwrs Haf Dwys Prifysgol Aberystwyth 2018. .\nCydnabyddiaeth i aelod staff Prifysgol Aberystwyth am ei chyfraniad i fywyd LGBT+\nMae aelod o staff Adran Adnoddau Dynol Prifysgol Aberystwyth wedi’i henwi’n un o 40 person mwyaf dylanwadol LGBT+ yng Nghymru.\nCwrs ar-lein am ddim i fyfyrwyr Bagloriaeth Cymru\nMae Prifysgol Aberystwyth a Phrifysgol Caerfaddon wedi gweithio ar y cyd i gynhyrchu cwrs ar-lein am ddim i helpu myfyrwyr sy’n astudio Bagloriaeth Cymru.\nYsgrifennydd Cymru, Alun Cairns AS, yn traddodi araith gyweirnod mewn digwyddiad ffocws arbennig ym Mhrifysgol Aberystwyth i ystyried sefydlu canolfan ymchwil arloesol ar gyfer y DU yng nghanolbarth Cymru.\nCais am enwebiadau ar gyfer Graddau er Anrhydedd\nMae Prifysgol yn gwahodd enwebiadau am nifer o Raddau er Anrhydedd i'w cyflwyno yn ystod ei seremonïau gradd ym mis Gorffennaf 2019.\nAber yn cipio gwobr ddysgu bwysig am yr ail dro\nMae Prifysgol Aberystwyth wedi ei henwi yn Brifysgol y Flwyddyn ar gyfer Ansawdd y Dysgu am yr ail flwyddyn yn olynol gan The Times / Sunday Times Good University Guide.\nUgain mlynedd wedi Deddf Llywodraeth Cymru 1998, bydd aelodau blaenllaw’r farnwriaeth, ymarferwyr cyfreithiol ac academyddion o bob cwr o Gymru yn ymgynnull ym Mhrifysgol Aberystwyth i ystyried yr heriau a’r cyfleoedd a grewyd gan ddatganoli.\nY Prif Weinidog i lansio blwyddyn canmlwyddiant Gwleidyddiaeth Ryngwladol\nBydd Prif Weinidog Cymru yn lansio cyfres o ddarlithoedd uchel eu proffil i nodi canmlwyddiant Adran Gwleidyddiaeth Ryngwladol Prifysgol Aberystwyth.


Anfonwch eich Ceisiadau @ blinc\nAnfonwch eich Ceisiadau\tblinc.\nAnfonwch eich Ceisiadau.\nGŵyl Gelf Ddigidol Conwy. Hydref y 26ain – 28ain 2012.\n“Conwy a Garaf, Câr Conwy fi”.\nYm 1974 fe berfformiodd Joseph Beuys ddarn o waith o’r enw “I Like America and America Likes Me” yn Efrog Newydd. Dyna’r datganiad rydym ni am gadw mewn cof wrth gomisiynu artistiaid ar gyfer Gŵyl Gelf Ddigidol Conwy. Yn wir – rydym ni am gymhwyso’r datganiad i dref Conwy ei hun -\nMae sawl ffordd o ymateb i’r datganiad a sawl ffordd o’i ddehongli, ac rydym ni’n chwilio am artistiaid lleol a rhyngwladol i ymateb i’r her.\nMae’r curaduron yn gobeithio y bydd defnyddio’r datganiad yma fel cyfarwyddyd yn esgor ar ddarnau o gelfyddyd fydd yn ysbrydoli pobl ac yn gwneud iddyn nhw feddwl. Bydd blinc yn arddangos y gwaith llwyddiannus dros gyfnod o ddeuddydd gan ddefnyddio tref Conwy yn gefndir creadigol i’r cyfan.\nMae’r comisiynau yn benodol i amser a safle arbennig. GWNEUD CAIS\nOs hoffech chi wneud cais anfonwch e-bost at office@blincdigital.com\nMae’n well gennym ni dderbyn ceisiadau yn electroneg. Fodd bynnag, mae’n bosib eu hanfon drwy’r post (mae cyfeiriad swyddfa blinc ar y wefan) ond mae tâl o £9.00 am hyn oherwydd y bydd angen i ni drosglwyddo’r cais i feddalwedd ddigidol yn barod ar gyfer y broses o lunio rhestr fer. Ewch i’r wefan am fwy o fanylion.\nMae gofyn i artistiaid sydd â diddordeb gysylltu â blinc erbyn Mai’r 25ain 2012. Mae’n rhaid i’ch cais gynnwys crynodeb (dim mwy na 150 gair) o’r hyn rydych chi’n bwriadu ei wneud, CV cyfredol a phorth digidol fel bod modd i ni weld eich gwaith.\nAnfonwch eich cais at office@blincdigital.com. Cofiwch gynnwys eich manylion cyswllt.\nBydd y pwyllgor dethol yn edrych ar y ceisiadau sydd wedi dod i law ac yn llunio rhestr fer. Bydd yr artistiaid yn gwybod a ydyn nhw wedi llwydo i gyrraedd y rhestr fer erbyn Mehefin y 10fed 2012.\nBydd gofyn wedyn i’r artistiaid hyn ymhelaethu ar eu cais. Mae hyn i gynnwys eglurhad o sut bydd y gwaith yn cael ei gyflawni a pha offer fydd ei angen. Fe ddylid anfon yr wybodaeth yma erbyn Mehefin y 29ain 2012.\nWedi’r dyddiad hwn bydd y pwyllgor llawn yn asesu’r rhestr fer ac yn penderfynu ar yr artistiaid llwyddiannus. Bydd yr artistiaid yn gwybod a ydyn nhw wedi llwydo neu beidio erbyn Gorffennaf yr 20fed 2012.\nMae’n bosib i’r curaduron awgrymu bod rhai artistiaid yn creu cywaith unigryw fydd yn ychwanegu at brofiad y naill fel y llall. Mewn achlysuron o’r fath bydd modd i artistiaid gyfuno eu cyllidebau i brynu offer – rhywbeth fydd yn hanfodol os ydych chi eisiau arddangos gweithiau celf o’r radd flaenaf mewn rhai safleoedd yn y dref. Yn yr achosion hynny, artist gwreiddiol pob darn o waith unigol fydd yn derbyn y clod. Mae’n rhaid gorffen pob darn o waith ar gyfer y Safleoedd Taflunio Digidol erbyn Hydref yr 8fed 2012 (FAN BELLAF).\nBydd gofyn i’r artistiaid sy’n cynhyrchu darnau ar gyfer safleoedd penodol gwblhau eu gwaith erbyn Hydref y 10fed 2012. Mae’n bwysig fod y curaduron yn ymweld â’r artistiaid pan maen nhw wrth eu gwaith i weld sut mae pethau’n dod ymlaen. Gwybodaeth am y safleoedd:\nMae sawl safle posib yn nhref Conwy.\nByddwn yn cadarnhau’r safleoedd cyn hir.\nFe all un safle fod yn gefndir i fwy nag un darn o waith. Os ydi’ch syniad chi ar gyfer un safle yn benodol, nodwch hynny yn eich cais. Bydd y sioeau taflunio yn cynnwys gwaith nifer o artistiaid. Os hoffech chi i ni ystyried eich gwaith, nodwch hynny yn eich cais.\nMae rhai safleoedd yn ddelfrydol ar gyfer creu cywaith. Os ydych chi’n fodlon cydweithio ag artistiaid eraill, nodwch hynny yn eich cais. Bydd y panel yn edrych ar yr holl geisiadau yn deg a dymunwn bob llwyddiant i bawb sy’n ymgeisio. Nid oes modd newid penderfyniadau terfynol y pwyllgor. Hoffa tîm blinc ddiolch o flaen llaw i bawb sy’n ystyried gwneud cais ac sy’n dangos diddordeb yn y prosiect. BETH YDYM NI’N CHWILIO AMDANO? Perfformiadau diddorol a chyfoes sy’n gwneud defnydd o olau neu gyfrwng digidol.\nGwaith â laser\nByddwn ni hefyd yn ystyried cerfluniau golau a darnau fideo.\nHyd at 20 comisiwn gwerth rhwng £500 a £3000 yr un.\nYn ogystal â’r Ŵyl Gelf Ddigidol mae yna hefyd arddangosfa arbennig. Caiff hwn ei hysbysebu ar wahân.\nMae modd cyfuno’r comisiynau neu fe all artistiaid ddewis cydweithio â’i gilydd i greu un darn mawr o waith. Bydd comisiwn gwahanol ar gyfer pob cyfrwng. Rydym ni’n annog pobl i wneud ceisiadau sy’n cynnwys sawl cyfrwng neu sy’n golygu cydweithio ag artistiaid eraill. Mi fydd rhai darnau o waith yn symud o leoliad i leoliad. Yn yr achosion hyn bydd gofyn i ni godi tal bychan i gwrdd â’n costau. Bydd artist gwreiddiol pob darn o waith yn derbyn y clod.\nMae blinc yn gyfle gwych a chyffrous i artistiaid gan fod Gwledd Conwy yn denu dros bum mil ar hugain o ymwelwyr i’r dref – cyfle i chi arddangos eich gwaith i filoedd o bobl. Mae’r dechnoleg sydd ar gael yn yr ŵyl yn ddrud iawn ac fel arfer dim ond mentrau masnachol sy’n gallu ei fforddio. Fodd bynnag, mae’r ŵyl yn rhoi cyfle i artistiaid ddefnyddio’r dechnoleg hon gan gynnwys defnyddio un neu fwy o’r 20,000 taflunydd Lumiere clirlun, fydd yn galluogi rhai artistiaid i daflunio eu gwaith ar raddfa gwbl anhygoel. Dyddiadau Pwysig.\nMynegi diddordeb – anfon datganiad at blinc erbyn\tMai’r 25ain 2012\nLlunio rhestr fer\tMehefin y 10fed 2012\nArtistiaid yn cael gwybod os ydyn nhw ar y rhestr fer\tMehefin yr 11eg 2012\nCyflwyno’r cais terfynol\tMehefin y 29ain 2012\nDewis yr artistiaid llwyddiannus Mehefin y 29ain –Gorffennaf yr 20fed 2012\nRhoi gwybod i’r Artistiaid a ydyn nhw’n llwyddiannus\tGorffennaf yr 21ain 2012\nLlofnodi’r cytundebau a’u dychwelyd drwy’r post Awst y 1af 2012\nAnfon y gweithiau digidol terfynol at y tîm technegol Hydref yr 8fed 2012\nGwiriadau technegol\tHydref y 10fed-19eg\nGosod popeth yn barod\tHydref y 26ain 2012\nYr Ŵyl\tHydref y 26ain-27ain 2012\nCEFNDIR A LLEOLIAD\nMae cestyll a threfi caerog Gwynedd yn enghreifftiau godidog o bensaernïaeth filwrol Ewrop yn y drydedd a’r bedwaredd ganrif ar ddeg. Fe ddechreuodd Edward, brenin Lloegr, adeiladu ei gestyll ym 1283 ac er gwrthryfel Madog ap Llywelyn a’i luoedd ym 1294 aeth y gwaith o adeiladu’r cestyll yn ei flaen. Cwblhawyd castell Caernarfon ym 1330 a Biwmares ym 1331. Ychydig iawn o waith atgyweirio sydd wedi ei wneud i’r cestyll ac mae’r nodweddion gwreiddiol fel y rhagfuriau, y pontydd codi, giatiau’r dref, rhwystrau, rhag-gaerau, daeargelloedd, tyrrau a waliau llen yn ddelfrydol ar gyfer sioeau celf cyfoes. Mae castell Conwy, sy’n Safle Treftadaeth y Byd, yn enghraifft wych o bensaernïaeth yr oesoedd canol ac mae’n gefndir delfrydol i unrhyw wŷl ddigidol.\nMae blinc yn ŵyl sy’n dathlu celfyddyd ddigidol o bob math ac eto eleni, mae wedi ei drefnu ar yr un penwythnos â Gwledd Conwy. Gyda nawdd gan Gyngor Celfyddydau Cymru, Cyngor Sir Gonwy a Cadw bydd blinc yn arddangos tafluniadau 3D a gweithiau ar gyfer safleoedd penodol o amgylch y dref. Share this:TwitterFacebookGoogle +1


Telor Salvi yn nythu ym Môn – y tro cyntaf erioed yng Nghymru – Golwg360\nTelor Salvi yn nythu ym Môn – y tro cyntaf erioed yng Nghymru\n15 Awst 2019 am 10:05 Diweddarwyd 16 Awst 2019 am 10:26\nLlun: Martin Jones trwy RSPB Cymru\nMae pâr o deloriaid Savi wedi nythu am y tro cyntaf erioed yng Nghymru – gan wneud eu cartref yng ngwarchodfa Cors Ddyga, Ynys Môn.\nMae’r adar bach yn adnabyddus am eu tril hir, byrlymus, yn adar prin iawn, gyda dim ond wyth wedi cael eu gweld yng Nghymru cyn hyn. Er eu bod yn gyffredin yn ne Ewrop, maen nhw’n mentro i ben draw eu hardal arferol trwy ddod i Gymru.\nMae’r rhan fwyaf o gofnodion yn nodi’r gwrywod yn aros am ychydig ddyddiau’n unig, ond byth yn nythu. Felly mae’r datblygiad diweddaraf, o weld pâr yn bridio ac yn nythu, wedi cyffroi staff yr RSPB yn y warchodfa.\n“Rydan ni wrth ein boddau i gadarnhau bod y pâr cyntaf o deloriaid Savi yn nythu yma ar y warchodfa,” meddai Ian Hawkins, rheolwr Cors Ddyga.\n“Mae’n dangos bod yr holl waith rydyn ni wedi’i wneud i adfer cynefinoedd y gwlyptir wedi talu ar ei ganfed ac mae’n saff dweud bod Cors Ddyga yn lle o bwysigrwydd cenedlaethol i natur.\n“Gobeithio y bydd ein gwaith yn denu rhywogaethau newydd wrth i’w ardaloedd bridio symud tua’r gogledd ac i’r gorllewin mewn ymateb i newid yn yr hinsawdd.”


Llysieuyn blodeuol yn nheulur mintys yw lafant. Mae 39 math ohonynt a gellir eu canfod drwy Ewrop, gogledd Affrica ac India. Y math mwyaf poblogaidd ywr Lavandula angustifolia. Mae math or enw L. stoechas hefyd yn boblogaidd yn enwedig pan fon ca ...\nMath o wellt ydy lemonwellt syn cael ei ddefnyddion helaeth mwyn bwyd yn India. Ceir 55 gwahanol fath yn y genws hwn. Fei defnyddir fel arfer mewn cawl, te neu gyri a hynny gyda chyw iâr, pysgod a bwyd môr. Caiff ei ddefnyddion helaeth i wneud ol ...\nGrŵp o blanhigion bythwyrdd gyda ffrwythau bychain, coch arnynt yw Llugaeron. Maent iw canfod mewn corsiau asidig yn ardaloedd oerach yr Hemisffer Gogleddol. Maer planhigion yn tyfu ar ffurf llwyni bychain 5–20 cm o daldra, neu winwydd syn cropia ...\nPlanhigyn blodeuol parhaol ydy Llygad Ebrill gyda dail trwchus siap calon a blodyn melyn syn colli ei liw ar ôl ychydig amser. Maen tyfu fel chwynyn mewn gerddi drwy Ewrop a bellach gogledd America hefyd ac yn hoff o dir tamp, llwm. Blodeua ym Ma ...\nMae Llysiaur Angel yn genws syn cynnwys tua 60 math o berlysiau lluosflwydd ac eilflwydd yn nheulu Apiaceae. Maen frodorol i ardaloedd tebyg i Hemisffer y Gogledd, gan gynnwys Gwlad yr Iâ ar Lapdir. Gallent dyfu hyd at 1-3 medr mewn taldra, gyda ...\nPerlysieuyn digon cyffredin ydy Llysiaur bara, Brwysgedlys neu weithiau yn ddiweddar: Coriander. O dde-orllewin Asia a gogledd Affrica y daeth yn wreiddiol. Gall dyfu hyd at 50 cm o uchder ac maer dail yn amrywio o ran siap ond yn teneuo wrth fyn ...\nLlysieuyn blodeuol gwyllt, fel arfer, ydy llysiaur cwlwm, cyfardwf neu comffri. Maent yn tyfu tua 10 hy at 30 cm mewn uchder.\nGenws syn cynnwys 12-15 math o blanhigyn llysieuol lluosflwydd yn nheulu Rosaceae yw llysiaur dryw. Maen frodorol i hemisffer y gogledd, gyda math or planhigyn yn Affrica hefyd. Maen tyfu rhwng 0.5–2m mewn taldra, gyda dail pluog bylchog, a bloda ...\nPlanhigyn pigog gyda ffrwyth coch a blasus ydy mafon cochion syn tyfu mewn hen erddi, neun cael eu tyfun bwrpasol am eu ffrwyth melys. Maer gair mafon cochion yn cyfeirio at y ffrwyth ar planhigyn.\nMath o ffrwyth llawn sudd a charreg ynddo yw mango. Dawr mango o nifer o rywogaethau o goed trofannol syn perthyn ir genws blodeuol Mangifera ac maen cael ei tyfu yn bennaf er mwyn ei fwyta fel ffrwyth. Mae mwyafrif y rhywogaethau o goed mango iw ...\nPlanhigyn anflodeuol, lluosflwydd or genws Equisetum yw marchrawnen yr ardir. Maen tyfu mewn rhanbarthau tymherus ac arctig yn Ewrop, Asia a Gogledd America. Maen cynhyrchu dau fath o goesyn: coesynnau anffrwythlon gwyrdd a choesynnau ffrwythlon ...\nPlanhigyn blodeuol bychan ydyr meillionen goch a cheir tua 300 gwahanol fath yn nheulur meillion. O gael llonydd, gall dyfu i uchder o 80 cm ond maer maint yn dibynnu ar ansawdd y pridd. Maer dail rhwng 15–30 mm o hyd ac 8-15mm o led, yn wyrdd gy ...\nPlanhigyn blodeuol gwyllt ydy Milddail neu Llysieuyn y gwaedlif syn cael ei ddefnyddio ers cenedlaethau i wneud ffisig. Ceir sawl coesyn, fel arfer, gyda phob un rhwng 0.2 - 1.0 metr o daldra. Maer dail rhwng 5 – 20 cm o ran hyd ac iw canfod myny ...\nPlanhigyn blodeuol a pherlysieuyn ydyr mintys ysbigog a ddefnyddir i roi blas ar fwyd, diodydd a hyd yn oed bast dannedd. Mae rhwng 30 a 100 cm o daldra ac yn hoff iawn o bridd gwlyb. Maer dail rhwng 5 a 9 cm ac yn eitha blewog ac ymylon daneddog.\nMaer planhigyn mwstard yn perthyn ir ddau genws Brassica a Sinapis. Cafodd ei ddisgrifion gyntaf yn nysgeidiaeth Gautama Buddha yn India yn y 5g. Term brodorol ar ei gyfer yw llyminog. Maer hedyn mwstard yn cael ei ddefnyddio fel sbeis i roi blas ...\nMae "Penrhudd" hefyd yn enw Cymraeg ar Penrith, Cumbria. Llysieuyn blodeuol a ddefnyddir yn y gegin ac i wella anhwylderau yw Penrhudd a thyf rhwng 20 – 80 cm o daldra drwy Ewrop a chanol a de Asia. Ystyr y gair Lladin vulgare ydy cyffredin a daw ...\nPerlysieuyn blodeuol, defnyddiol iawn yn y gegin ywr Persli neur Perllys ac fei tyfir mewn gerddi i roi blas ar fwyd. Ond mae iddo ei beryglon hefyd. Mae ei flas yn eitha tebyg i flas llysiaur bara, ond nad yw cweit mor gryf.\nBlodyn cyffredin syn tyfu mewn tir diffaith, cloddiau a thir wedi ei drin ydyw Pig yr Aran, Troed y Golomen neu Garanbig Maswaidd ;. Un bychan ydyw rhwng 10 a 15 cm ac maen blodeuo rhwng Ebrill a Medi. Maen wreiddiol o ganol a gorllewin Ewrop ond ...\nMaer pinafal yn blanhigyn trofannol sydd â ffrwyth lluosog bwytadwy o fwyar ymgymysg âi gilydd, hefyd yn cael ei alwn afal pin. Hwn ywr planhigyn yn nheulu Bromeliaceae syn cael ei fasnachu fwyaf. Gellir tyfu pinafalau or blaguryn syn tyfu o ben ...\nPlanhigyn blodeuol ydy pupur du yn nheulur Piperaceae, ac syn cael ei dyfu ai gynaeafu er mwyn ei ffrwyth. Fel arfer, caiff ei sychu ai ddefnyddio fel sbeis i roi blas da ar fwyd. Pan for ffrwyth wedi ei sychu, gelwir ef yn gornpupur oddeutu 5 mm ...\nPerlysieuyn blodeuol, lluosflwydd persawrus yw rhos Mair, rhosmari neu ysbwynwydd syn cael ei ddefnyddio i roi blas ar fwyd ac oherwydd ei rinweddau meddygol. Maen perthyn i deulur mintys ac mae ganddo ddail nodwyddog, bytholwyrdd. Mae llawer mat ...\nPlanhigyn blodeuol ywr Rhosyn syn cael ei dyfu oherwydd ei harddwch ai arogl ac syn tarddun wreiddiol o Bersia, ac felly hefyd tarddiad yr enw Saesneg Rose via rhodon sef coch. Credir bod dros 10.000 gwahanol o fath o rosod ar gael. Maer dywediad ...\nPerlysieuyn blodeuol rhwng 1 - 1.5 metr o daldra ydy Saets y Waun, Clarir Maes neu Clais y moch. Maen tyfu yn Ewrop, gorllewin Asia a gogledd Affrica. Maen hoff iawn o dyfu mewn caeau agored neu mewn cloddiau neu ar ymyl coedwig. Tua 2 cm yw pob ...\nMath o blanhigyn yn nheulur Apiaceae ywr Seleri a bwyteir ei goesyn ai wreiddiau. Roedd y Chiniaid y ei ddefnyddio dros 2.000 o flynyddoedd yn ôl. Cafodd ei ddisgrifio gan Carolus Linnaeus Species Plantarum yn 1753. Ystyr yr enw yw gweithredun gy ...\nBlodyn parhaol yw sinsir neu sunsur ; defnyddir ei wreiddiau sych i roi blas ar fwyd neu mewn meddygaeth. Mae ei fonyn yn tyfu tua metr o daldran flynyddol ac mae ganddo ddail gwyrdd a blodau melyn. Maen frodorol o dde Tsieina ond lledaenodd i As ...\nLlysieuyn bwytadwy tebyg ir sbigoglys ydyr suran neu suran y cŵn. Maer suran yn cynnwys asid ocsalig, a felly maen sur ac ychydig bach yn wenwynig o fwyta llawer ohono.\nLlysieuyn a pherlysieuyn blodeuol ydy Teim a dyfir mewn gerddi drwy Ewrop ar Dwyrain Canol iw ddefnyddio yn y gegin ac er mwyn ei briodweddau iachusol. Mae ganddo flas cryf oherwydd ei fod yn cynnwys cryn dipyn o theimol. Fei defnyddiwyd gan y Rh ...\nPerlysieuyn blodeuol ydyr Triaglog gyffredin gyda blodau gwyn neu binc persawrus. Gelwir triaglog yn llysiau Cadwgan ", felarian ", ar feddyges fach hefyd yn y Gymraeg. Yng Nghymru maen blodeuo rhwng Mehefin a Medi a thyf drwy Ewrop, rhannau o As ...\nBlodyn parhaol syn perthyn i deulur Zingiberaceae ydy tyrmerig syn rhisomaidd, yn sbeis rhinweddol, bwytadwy. Maen frodorol o India, ac mae angen tymheredd o rhwng 20 a 30 °C a chryn dipyn o law iddo dyfu ar ei orau. Caiff y planhigyn ei gynhaeaf ...\nLlysieuyn rhinweddol ydyr wermod lwyd sydd hefyd yn cael ei alwn chwerwlys Wormwood). Dawr gair "wermod" or gair Saesneg "wormood" a defnyddiwyd y gair Cymraeg "wermod lwyd" yn gyntaf yn yr 16g "haner dyrned or wermod lwyd.". Maer coesynnaun tyfu ...\nLlysieuyn rhinweddol iawn ydyr wermod wen sydd wedi ei ddefnyddio ers canrifoedd i wella meigryn a gwynegon. Fei tyfir hefyd er mwyn ei arddangos ai ogla. Nid ywn tyfun fwy na thua deunaw modfedd o uchder a cheir arogl lemwn cryf iawn ar y dail. ...\nMae Yerba mate yn rhywogaeth or genws celynnen, ai enw botanegol yw Ilex paraguariensis. Cafodd ei enw gan y botanegydd Ffrengig Auguste François César Prouvençal de Saint-Hilaire. Defnyddir Yerba mate i wneud trwyth-ddiod a elwir yn mate. Pan ga ...\nAnatomydd a meddyg o Fflandrys oedd Andreas Vesalius. Roedd yn awdur llyfr dylanwadol ar anatomeg, De Humani Corporis Fabrica. Fei ganwyd ym Mrwsel. Astudiodd ym Mhrifysgol Leuven 1528-32, ym Mhrifysgol Paris 1533-7 ac ym Mhrifysgol Padova, Gweri ...\nCorfflu yn y Fyddin Brydeinig yw Corfflu Milfeddygol Brenhinol y Fyddin syn gyfrifol am hyfforddiant a gofal anifeiliaid.\nDyfais feddygol yw pesari a ddodir yn y wain i drin cwymp y groth, gwrthdroad y groth, neu ddiffyg ceg y groth. Defnyddir i drin menywod syn rhy hen neun rhy sâl i gael llawdriniaeth, ac mewn menywod ifainc wrth drin diffyg ceg y groth yn ystod b ...\nCasualty ywr gyfres ddrama meddygaeth brys sydd wedi rhedeg hiraf yn y byd. Crewyd y rhaglen gan Jeremy Brock a Paul Unwin, a chafodd ei ddarlledu gyntaf yn y DU ym 1986 ar BBC1. Y cynhyrchydd oedd Geraint Morris. Seilir y ddrama ar ysbyty ffugle ...\nCyfres ddrama deledu Americanaidd a grewyd gan Ryan Murphy ac a ddarlledwyd ar FX Networks ydy Nip/Tuck. Lleolir y ddrama yng nghanolfan feddygol triniaeth gosmetig McNamara/Troy, ac edrydd hanesion proffesiynol a phersonol perchnogion y ganolfan ...\nCyfres deledu gomedi or Unol Daleithiau yw Scrubs. Crewyd y sioe yn 2001 gan Bill Lawrence. Fei darlledwyd yn wreiddiol fel naw cyfres rhwng 2 Hydref 2001 a 17 Mawrth 2010 ar NBC ac wedyn ABC. Maen dilyn bywydau sawl cyflogedig yr ysbyty ffuglenn ...\nModdion a ddefnyddir i drin rhai mathau o wenwynau syn ymosod ar y system nerfau a gwenwyn drwy rai plaladdwr yw Atropine. Caiff hefyd ei ddefnyddio i drin y galon syn curon rhy araf ac i drin diffyd poer yn y geg yn ystod llawdriniaethau ysbyty. ...\nSylwedd cemegol a ddefnyddir mewn diagnosis, iachâd, triniaeth, neu atal clefyd yw meddyginiaeth, moddion neu ffisig. Defnyddir y System Ddosbarthiad Cemegol Therapiwtig Anatomegol ATC, a reolir gan Ganolfan Gydweithiol Cyfundrefn Iechyd y Byd WH ...\nCnidariad morol yw chwysigen fôr. Er ei bod yn edrych yn debyg i sglefren fôr, maer chwysigen fôr yn seiffonoffor ac nid ywn un greadur ond hytrach yn gasgliad o söoidau, nifer o anifeiliaid unigol syn ffurfio un organeb gytrefol. Mae gan y chwys ...\nMaer slefren fôr yn perthyn ir ffylwm Cnidariad ac yn greaduriaid di-asgwrn cefn. Maent yn nofio drwy symud eu siap tebyg i gloch neu ymbarel o jeli. Mae ganddynt tentacles y defnyddiant i frathu neu bigo eu hysglyfaeth. Maent iw canfod ym mhob c ...\nMolwsg morol or teulu Nautilidae o seffalopodau yw cragen Bedr neu nawtilws a ddosberthir mewn chwe rhywogaeth yn y genera Nautilus ac Allonautilus. Canfyddir pedair rhywogaeth y Nautilus yn ner Cefnfor Tawel: Nautilus belauensis ger Palaw, Nauti ...\nSeffalopod or uwch-ddosbarth decapodifformau gyda chyrff hir, llygaid mawr, wyth coes a dau dentacl ywr môr lawes, môr-gyllell neu sgwid. Fel pob seffalopod arall, mae gan sgwid ben o natur benodol, cymesuredd dwyochrog, a mantell. Mae eu cyrff y ...\nTeulu o forfiligion ywr llamidyddion. Maent yn perthyn i forfilod a dolffiniaid. Llamhidydd yr harbwr ywr rhywogaeth o forfiligion leiaf ei maint a mwyaf cyffredin yn nyfroedd Ewrop. Maent yn edrych yn debyg i ddolffiniaid ond heb y trwyn hir. Ys ...\nAnifeiliaid asgwrn-cefn syn byw mewn dŵr yw pysgod. Mae tua 32.000 o rywogaethau. Feu dosberthir mewn sawl grŵp, megis pysgod esgyrnog fel pennog neu eog, pysgod di-ên, er enghraifft lampreiod, a physgod cartilagaidd fel morgwn a morgathod. Y ffu ...\nPysgodyn syn byw yn y môr ac syn perthyn i deulur Gobiidae ydyr bill bigog syn enw gwrywaidd; lluosog: pysgod bili bigog. Mae ei diriogaeth yn cynnwys Asia, Ewrop, Affrica, y Môr Du, y Môr Canoldir a Chefnfor yr Iwerydd ac mae iw ganfod ym Môr y ...\nPysgodyn syn byw yn y môr ac syn perthyn i deulur Scombridae ydyr bonito syn enw gwrywaidd; lluosog: bonitoau. Mae ei diriogaeth yn cynnwys Ewrop ac America. Maen bysgodyn dŵr hallt ac mae iw ganfod ym Môr y Gogledd ac arfordir Cymru. Ar restr yr ...


Theatr Archives - Y Twll\nCyfweliad Ffwff efo Bethan Marlow, ysgrifennwr drama\nDyma cyfweliad efo Bethan Marlow o haf 2012, enghraifft o erthygl o’r ffansin FFWFF. Paypaliwch gyfraniad (o unrhyw swm) at argraffu a postio i daldydin@hotmail.co.uk am eich copi chi.\nBe arweinodd ata ti ysgrifennu’r ddrama Sgint?\nNa’th Sherman Cymru ofyn i fi fynd i ymchwilio’r syniad i sgwennu drama gair am air a mi gesh i ddau air – ‘pres’ a ‘Caernarfon’. Do’n i’m wrth fy modd hefo’r pwnc ar y dechra’ a bod yn onasd achos mi o’n i ofn o. Do’dd gin i’m llawar o syniad am sefyllfa economaidd y byd felly nesh i gychwyn darllan a holi a chwestiynnu ac o’n i wastad yn dod nol i’r un cwestiwn – be’ ‘di stori’r unigolion sydd tu ôl i bob stategaeth? Yn hytrach na meddwl am rhywun fel ‘gwleidydd’, pwy ydi’r cradur sy’n deffro bob bora i neud y swydd yna? Ma’ hi’n hawdd iawn meddwl am y miloedd o bobol sydd ar fudd-daliadau fel un grŵp enfawr ond ma’ bob un o’r bobol yna hefo stori, taith a gorffennol.\nPam ysgrifennu am Gaernarfon a nid unrhyw dre arall?\nSawl rheswm deud gwir. Mae o’n ardal lle ma’r mwyafrif yn siarad Cymraeg felly mae hi’n hawdd iawn cael hyd i bobol o bob rhan o gymdeithas yno sy’n siarad Cymraeg. Am fod Sgint yn ddrama air am air do’n i ddim ishio gorfod cyfieithu dim un cyfweliad achos yn fy marn i tydio ddim wedyn air am air. Rheswm arall ydi mod i’n dod o Bethel felly Caernarfon ydi’r dre agosa’ i fi ac o’n i’n arfar chwara’ rygbi i dim merched Caernarfon ac yn arfer gweithio yn Paradox felly dwi’n nabod eitha’ dipyn o bobol o Dre felly o’dd o’n fan cychwyn gret.\nMae’r ddrama Sgint wedi ei seilio ar gyfweliadau. Sut broses cynnal y cyfweliadau yma? Mae pobol yn dweud pethau personnol iawn, sut nes di ennyn eu ymddiriaeth?\nO’n i’n lwcus uffernol! Mi fedrai ddeud yn hawdd iawn na faswn i wedi medru sgwennu Sgint gystal â ma’r bobol nesh i gyfweld wedi’i deud hi. Roedd y cyfweliadau yn rhan fendigedig o’r broses – recordio ar fy ffôn mewn lolfa, gegin, carafan, caffi ayb. Y broses anodd a phoenus oedd teipio fo i gyd mewn air am air, peswch am beswch, coma am goma! Sgin i’m syniad sud nesh i ennyn ymddiriaeth ynddyn nhw, dim ond mod i wedi trio fy ngora i ga’l sgwrs hefo nhw yn hytrach na chyfweliad.\nSut arweinodd Sgint at y ddrama gymunedol C’laen Ta! a be oedd y gwahaniaethau rhyngddynt i ti’n bersonol?\nMi arwiniodd Sgint at Sgin Ti Syniad, prosiect cymunedol hefo pobol ifanc yn ymchwilio eu perthynas nhw hefo pres mewn ffyrdd creadigol (ffilm fer, strwythyrau 3d, siop wag). A wedyn, ar ôl siarad hefo Arwel [Theatr Genedlaethol], roedd y ddau ohona ni’n awyddus i Theatr Gen barhau y berthynas hefo’r gymuned (Peblig yn enwedig) a rhoi cyfle i bawb ar y stad fod yn rhan o rhywbeth creadigol. Y gwhaniaeth mwya’ wrth wrs ydi nad oedd C’laen Ta! yn ddrama air am air ond yn ddrama nesh i sgwennu ar ôl i bobol y stad rannu eu storia’ a hanes y stad hefo fi. Hefyd, roedd trigolion Peblig yn ran anatod o C’laen Ta! – roeddwn nhw wedi gneud y props, yn actio, dawnsio ar y walia’, yn canu ac yn stiwardio.\nMae Sgint yn gwenud i pobol gwestiynnu rhagfarnau mae’r cyfryngau yn ein bwydo, yn enwedig ynglŷn â ‘benefit scroungers’ merched yn beichiogi er mwyn cael tŷ ayyb. Er bod y ddrama yma yn peri person i ofyn llawer o gwestiynau, a wnaeth gweithio ar Sgint a C’laen Ta! rhoi unrhyw atebion cadarnhaol i ti yn bersonnol ynglŷn â sut allen ni frwydro yn erbyn anghyfiawnderau cymdeithasol?\nMae o’n anodd. Dyna dwi ‘di ddysgu. Mae o’n anodd bod yn fam ifanc, mae o’n anodd ffeindio ‘mynadd’ y fynd i coleg os nad wyt ti wedi cael unrhyw gefnogaeth drwy dy flynyddoedd ysgol, mae o’n anodd bod yn athrawes sydd yn cefnogi os nad ydi’r rhieni yn gneud run fath, mae o’n anodd bod yn riant ‘da’ os ges di fagwraeth anodd, ame o’n anodd bod yn riant ‘da’ beth bynnag! Mae o hefyd yn anodd bod ar y top a gorfod gneud penderfyniada’ os wyt ti mor brysur mewn cyfarfodydd nad wyt ti’n cofio’r tro ola’ i chdi fod ar y stryd yn siarad hefo’r bobol wyt ti’n eu cynrychioli, a pan wyt ti’n cael yr amser, mae o’n anodd os ydi’r unigolion yn gwrthod siarad hefo chdi achos eu bod nhw’n teimlo fod yna ormod o gap rhwng eu bywyda’ nhw a bywyd y gwleidydd. Fel ddudish i ynghynt, tu ôl i bob stategaeth mae yna unigolyn a mae gan yr unigolyn yna stori, cefndir a hanes – dyna sy’n gneud unrhyw broblem cymdeithasol yn anodd – does yna ddim ateb mathemategol gywir. Un ateb cadarnhaol sydd gen i – mae angen i bobol siarad ac yn bwysicach fyth, mae angen i bawb wrando.\nYdi Sgint yn ddrama wleidyddol? (Os yr ateb yw ia neu na, pam?)\nDwi’n ca’l y cwestiwn yma o hyd! Nesh i ddim mynd ati i sgwennu drama wleidyddol ond am ei bod hi’n trafod pres a phobol yna ma’ siwr bod hi’n gorfod bod yndi? Dwn i’m.\nBe fasa chdi’n ddweud sydd yn gorthrymu’r cymeriadau yn Sgint?\nSawl peth gwahanol i bob unigolyn gwahanol fel teulu, gwaith a chariad ond yr un mwya’ cyffredin ydi pwysa’ ariannol.\nI unrhywun sydd eisiau ysgrifennu dramau, pa gyngor buaset ti’n ei roi? (e.e. Be sydd yn dy helpu di i ysgrifennu?)\nSgwenna! Jysd sgwenna a sgwenna a sgwenna! Ffeindia allan be w’t ti ishio ddeud, pam w’t ti ishio’i ddeud o sud wyt ti ishio’i deud o a wedyn dal dy afa’l arno fo. Paid â newid dy lais er mwyn plesio dy nain neu er mwyn ennill cystadleuaeth neu am dy fod di’n meddwl mai dyna ma’r gynulleidfa ishio glwad – na! Bollocks i hynna! A wedyn, ar ôl darganfod dy lais, ma’r gwaith calad yn cychwyn achos wedyn ti angan dysgu sut ma’ stori yn gweithio- hwn ydi’r rhan anodd ond dal ati i sgwennu sgwennu sgwennu!\nPwy yw dy hoff awduron/artistiaid/cerddorion?\nAwduron: Sarah Kane, Harold Pinter, Willy Russell, Aled Jones Williams\nArtistiaid: Dali, Diane Arbus\nCerddorion: Dwi’n caru Glee! a Jessie J a Bruno Mars ar hyn o bryd (dwi’n eitha’ cheesy hefo fy ngherddoriaeth!).\nBeth sydd nesa i chdi o ran dy stwff creadigol?\nDwi’n gweithio ar gyfres ar-lein newydd sbon ar hyn o bryd a mi fyddai hefyd yn y Maes Gwyrdd ar y Sdeddfod hefo ‘photo booth’ yn gofyn i bobol orffen y frawddeg “hoffwn i weld…” felly dowch draw i gymry’d rhan!\nAwdur Heledd Melangell WilliamsCofnodwyd ar 7 Rhagfyr 2012 7 Rhagfyr 2012 Categorïau Cyfryngau, TheatrTagiau Bethan Marlow, Caernarfon, Ffeiliau Ffansin, ffeministiaeth, Theatr, Theatr Genedlaethol Cymru\nGa’i Fod..? Cynhyrchiad gan Theatr Bara Caws #adolygiad\nFe es i weld cynhyrchiad Theatr Bara Caws, Ga’i Fod..?, yr wythnos diwethaf. Am brofiad!\nDrama ydoedd, nid ar lwyfan ond mewn llannerch yng nghanol coed Glynllifon. Yr oedd yn ddrama wedi ei gyfieithu o’r Iseldireg wedi ei gyfieithu i’r Saesneg ac yna i’r Gymraeg a chafodd ei ‘chymreigio’. Yn ôl yr awdur gwreiddiol a oedd yn siarad mewn cyfweliad ar raglen Pethe ar S4C yr oedd hyn amlycaf yn ffurfioldeb y modd yr ydym ni’r Cymry yn cyfarch ein gilydd!\nYr oedd y ddrama yma yn un digri a diddorol, yn ymchwilio i ba mor bell yr ydym ni wedi ein hestroni o reddfau naturiol ein hunain yn y ‘ras llygod ffrenig’ sydd ohoni heddiw. Mae’r bobol yma yn mynd ar benwythnos i goedwig i gogio bod yn anifeiliaid gwyllt, a gyda chanlyniadau difyr… Yr oedd pawb yn chwerthin drwyddi ond erbyn y diwedd yr oedd tensiwn anghyfforddus o’r hyn a dystiasom yn y diweddglo.\nTua’r diwedd mae ochor ‘anifeilaidd’ un cymeriad yn ei feddiannu ac yn sydyn reit mae chware’n troi’n chwerw ac mae pethau yn mynd rhy bell..\nMae’r gwisgoedd yn wych a’r defnydd o’r llannerch goediog yn greadigol iawn. Profiad unigryw oedd gweld y sioe yma, ewch i’w weld!\nFe fydd Ga’i fod..? yn cael ei pherfformio yn Tŷ Henblas, Ynys Môn hyd at Gorffennaf 21ain. Rhagor o fanylion a thocynnau\nAwdur Heledd Melangell WilliamsCofnodwyd ar 20 Gorffennaf 2012 20 Gorffennaf 2012 Categorïau TheatrTagiau adolygiad, Glynllifon, Theatr Bara Caws\nFIDEO: Gareth Potter a Huw Stephens am #g20g “llythyr caru”\nMwy o Gareth Potter heddiw, newydd gweld cyfweliad 10 munud gyda Huw Stephens am Gadael yr Ugeinfed Ganrif, y cynhyrchiad Sherman/Dan Y Gwely. Hoffi’r wal o finyl yn y cefndir.\nMae’r sioe yn Chapter, Caerdydd wythnos yma ac ar daith ym mis Mawrth.\nGweler hefyd ar Y Twll: Darn Awst 1992 o’r sgript Gadael yr Ugeinfed Ganrif neu… POPETH GYDA POTTER AR Y TWLL!\nAwdur Carl MorrisCofnodwyd ar 17 Chwefror 2011 17 Chwefror 2011 Categorïau Cerddoriaeth, TheatrTagiau Gadael Yr Ugeinfed Ganrif, Gareth Potter, Huw Stephens\nGadael Yr Ugeinfed Ganrif: Darn Awst 1992 o’r sgript gan Gareth Potter\nDiolch Gareth Potter am gynhyrchiad wych a’i caniatad i ail-cyhoeddi’r darn o heddiw yn 1992.\nAwst y 6ed, 1992\nDwi’n ddauddeg saith a dwi ddim yn teenager rhagor.\nDros y flwyddyn ddwethaf mae Tŷ Gwydr wedi troi yn un o brif atyniadau’r sîn bop Cymraeg. Mae’r sîn ddawns wedi blodeuo gyda grwpiau ifanc fel Diffiniad, Mescalero ac Wwzz yn cadw’r ffydd ac mae crysau t Lugg erbyn hyn yn rhan o wardrob pawb sy’ ‘rioed wedi bod i gig Cymraeg. Da ni’n rhedeg noson rheolaidd o’r enw REU yng Nghlwb Ifor Bach gyda’n mascot, Cedwyn, yn arwain y dawnsio wrth i fi, Lugg ac Ian Cottrell o Diffiniad chware’r tiwns i’r ffyddloniaid chwyslyd.\nOnd dyw pethe byth yn para am byth a dwi’n eistedd ar wal ar brynhawn Iau heulog Eisteddfod Aberystwyth yn edrych mas ar Neuadd Pontrhydfendigaid wrth iddi ddechrau llenwi gyda bob math o bobol lliwgar. Mae’n weddol dawel a dwi’n clywed arogl reu yn codi ar yr awel.\nDwi ddim yn siwr pam yn union da ni wedi galw’r parti mawr yma’n Noson Claddu Reu. Roedd e siwr o fod yn swno fel good idea at the time ac mae’r big gesture wastad yn apelio ata i.\nErbyn iddi dywyllu fydd dros 2,000 o rafins, rapscaliwns, shipshwn a pharchusion yr orsedd wedi casglu i ddathlu’n wyllt mewn pentre bach yng Ngheredigion ar lannau’r afon Teifi. Mae system sain anferthol, goleuadau a lazers, Datblygu, Diffiniad, Llwybr Llaethog, Beganifs a ni. Dwi ar bigau drain.\nPeder blynedd yn gynt, yn ystod haf 1988, dwi’n cofio sgwrs gyda David R. Edwards tra’n gwylio rhaglen deledu am y sîn acid house. Ar y pryd roedd Dave Datblygu’n hollol ddiystyriol am yr holl beth. Ro’n i’n anghytuno;\nEin punk ni yw hwn. Ac mae’n mynd i dreiddio i bob cornel o’n diwylliant.\nNes ymlaen, dwi ar ochr y llwyfan gyda Dave.\nPotter, o’t ti’n fuckin iawn am acid house. I thought it was just a stupid disco craze, but it’s changed our lives! Come here!!\nMedde Dave, gan roi coflaid masif i mi.\nNi greodd hwn! Dyma’n amser ni!\nRo’n ni wedi stopio fod yn alternative ac wedi cipio’r mainstream. Beth arall oedd i wneud?\nMae’r sgript Gadael Yr Ugeinfed Ganrif ar gael yn siopau llyfrau, cyhoeddir gan Sherman Cymru. Gadael Yr Ugeinfed Ganrif ar Amazon\nLlun gan Kirsten McTernan\nAwdur Y TwllCofnodwyd ar 6 Awst 2010 17 Chwefror 2011 Categorïau Cerddoriaeth, TheatrTagiau Datblygu, Gadael Yr Ugeinfed Ganrif, Gareth Potter1 Sylw ar Gadael Yr Ugeinfed Ganrif: Darn Awst 1992 o’r sgript gan Gareth Potter\nArchif Dewis Mis Medi 2017 (2) Awst 2017 (1) Mehefin 2017 (2) Ebrill 2017 (1) Chwefror 2017 (1) Ionawr 2017 (2) Rhagfyr 2016 (4) Tachwedd 2016 (1) Hydref 2016 (2) Medi 2016 (1) Awst 2016 (1) Gorffennaf 2016 (1) Mehefin 2016 (2) Mai 2016 (4) Ebrill 2016 (2) Mawrth 2016 (1) Chwefror 2016 (2) Rhagfyr 2015 (3) Tachwedd 2015 (1) Hydref 2015 (2) Awst 2015 (3) Mehefin 2015 (4) Mai 2015 (3) Ebrill 2015 (3) Chwefror 2015 (3) Ionawr 2015 (2) Rhagfyr 2014 (2) Tachwedd 2014 (1) Hydref 2014 (4) Medi 2014 (1) Awst 2014 (3) Gorffennaf 2014 (2) Ebrill 2014 (1) Ionawr 2014 (3) Hydref 2013 (1) Medi 2013 (1) Awst 2013 (1) Gorffennaf 2013 (2) Mehefin 2013 (3) Mai 2013 (1) Mawrth 2013 (2) Chwefror 2013 (1) Ionawr 2013 (3) Rhagfyr 2012 (2) Tachwedd 2012 (2) Hydref 2012 (2) Medi 2012 (3) Awst 2012 (4) Gorffennaf 2012 (6) Mai 2012 (4) Ebrill 2012 (4) Mawrth 2012 (4) Chwefror 2012 (5) Ionawr 2012 (5) Rhagfyr 2011 (3) Tachwedd 2011 (7) Hydref 2011 (1) Medi 2011 (4) Awst 2011 (14) Gorffennaf 2011 (7) Mehefin 2011 (12) Mai 2011 (8) Ebrill 2011 (4) Mawrth 2011 (8) Chwefror 2011 (8) Ionawr 2011 (5) Rhagfyr 2010 (8) Tachwedd 2010 (5) Hydref 2010 (14) Medi 2010 (17) Awst 2010 (15) Gorffennaf 2010 (6) Mehefin 2010 (4) Mai 2010 (2) Ebrill 2010 (4) Mawrth 2010 (1) Chwefror 2010 (1) Ionawr 2010 (2) Rhagfyr 2009 (3)


Delme: The Autobiography (ebook) (9781784610814) | Delme Thomas | Y Lolfa\nDelme: The Autobiography (ebook)\nHunangofiant Delme Thomas, un o arwyr rygbi Llanelli, Cymru a'r Llewod, a gyrhaeddodd frig y gêm yn lleol, cenedlaethol a rhyngwladol yn ystod gyrfa a barhaodd dros 15 mlynedd. Yn 1966, fe'i dewiswyd yn aelod o'r Llewod Prydeinig cyn iddo ennill ei gap cy\nDyma hunangofiant gonest arwr timau rygbi Llanelli, Cymru a'r Llewod, Delme Thomas. Cyrhaeddodd y brig gyda'i glwb. Ei wlad ac yn rhyngwladol dros gyfnod o 15 mlynedd o chwarae. Cafodd ei ddewis i fod yn rhan o dîm y Llewod am y tro cyntaf yn 1966 ac yntau bryd hynny heb gael cap dros ei wlad hyd yn oed. Bu hefyd yn gapten ar ei glwb, Llanelli, ac ef oedd yn eu harwain adeg y fuddugoliaeth enwog honno yn erbyn y Crysau Duon ar y Strade yn 1972. Daeth yn enw adnabyddus ledled y byd rygbi, gan ennyn parch yn y maes - ac mae'r parch hwnnw yno o hyd. Nid penderfyniad hawdd iddo oedd rhoi'r gorau i chwarae rygbi ac fe ddioddefodd Delme gyfnod tywyll o iselder yn dilyn hynny. Dim ond nawr mae wedi gallu mynd ati i gofnodi ei hanes yn y gyfrol hirddisgwyliedig hon.\nMwy gan Delme Thomas


Mewn Partneriaeth: Sefydliadau Diwylliannol ac Ysgolion | EDAU\nMewn Partneriaeth: Sefydliadau Diwylliannol ac Ysgolion\nDarganfyddwch sut mae Tramway yn Glasgow wedi bod yn cydweithio yn llwyddiannus gyda ysgolion.\nCyfle i ddarganfod sut mae Tramway yn Glasgow wedi llwyddo i greu cysylltiadau cryf â ysgolion ac wedi ysbrydoli'r dysgwyr i fod yn greadigol ac i wneud y mwyaf o ofodau celfyddydol.\nI addysgwyr yn y sector diwylliannol ac ymarferwyr creadigol.\nMae Tramway yn leoliad celf rhyngwladol yn Glasgow sy'n comisiynu, cynhyrchu ac cyflwyno prosiectau celfyddydol cyfoes. Gweledigaeth Tramway yw ysbrydoli ac ychwanegu at ein dealltwriaeth o'r byd drwy gysylltu cynulleidfaoedd ac artistiaid.\nMae Holly Rumble yn arlunydd ac addysgwr ar ei liwt ei hun sy'n trefnu prosiectau ar gyfer y Tramway ac hefyd yn arfer bod yn Swyddog Ymgysylltu â'r Cyhoedd ar gyfer Tramway, ac felly yn gwybod popeth am eu rhaglen addysg a sut mae'n gweithio. Mae Holly yn arlunydd sy'n gweithio ar sawl brosiect , gan gynnwys Hear a Pin Drop Here, a One Minute Birdwatching.\nClare Harker yw Pennaeth Ysgol St Albert's yn Glasgow, sydd wedi gweithio gyda Tramway ers sawl blwyddyn ar brosiectau creadigol.\nStart Date: 26.10.18\nEnd Date: 26.10.18\nLocation: Ty Pawb, Wrecsam


5 Peth y mae angen i chi eu hystyried cyn Lansio Eich Gwefan E-Fasnach | Martech Zone\nMeddwl am lansio gwefan e-fasnach? Dyma bum peth y mae'n rhaid i chi eu hystyried cyn lansio'ch gwefan e-fasnach:\n1. Cael yr Hawl cynhyrchion\nDod o hyd i'r cynnyrch cywir mae'n haws dweud na gwneud busnes e-fasnach. Gan dybio eich bod wedi culhau cylch y gynulleidfa, rydych chi am werthu iddo, mae'r cwestiwn nesaf o beth i'w werthu yn codi. Mae yna sawl peth y mae'n rhaid i chi wirio amdanynt wrth benderfynu ar gynnyrch. Mae angen i chi sicrhau bod galw mawr am y cynnyrch rydych chi'n dewis ei werthu. Deallwch eich bod yn bwriadu rhedeg busnes ac i wneud arian.\nMae profi cynnyrch neu gynnig newydd nid yn unig yn llafurus ac yn cymryd llawer o amser, ond gall hefyd fod yn eithaf drud hefyd. Yn lle rhoi cynnig ar rywbeth newydd, dewch o hyd i gynnyrch y mae galw mawr amdano ac sydd mewn cilfach gymharol llai cystadleuol. Efallai y bydd gwneud y gwaith cartref hwn yn ymddangos yn feichus, ond bydd yn talu ar ei ganfed yn nes ymlaen pan fydd eich gwefan e-fasnach yn aeddfedu.\n2. Cael Cyflenwyr Lluosog a Llongwyr\nAr ôl i chi gwblhau'r cynnyrch rydych chi'n mynd i'w werthu, yna mae angen i chi ddarganfod o ble i'w gaffael. Oni bai eich bod yn gwneud eich cynnyrch 100% ar eich pen eich hun, heb unrhyw gyflenwyr yn gysylltiedig, yna gallwch hepgor y cam hwn. I bawb arall, dyma beth sydd angen i chi ei gofio.\nMae cyfran sylweddol o'r mae gweithgynhyrchu'r byd yn cael ei wneud yn Asia. Bydd cyrchu o'r gwledydd hyn i rywle fel yr UD yn cymryd amser. Nid yn unig y bydd yn cymryd amser, ond bydd hefyd yn drafferth gan eich bod filoedd o filltiroedd i ffwrdd oddi wrth eich cyflenwyr. Yn y senarios hyn, mae'n rhaid i chi ddarganfod gweithgynhyrchwyr i fynd iddynt ar adegau o drallod neu ansicrwydd.\nYn ddelfrydol, dylai fod gennych unrhyw le rhwng tri i bedwar gweithgynhyrchydd ar gyfer un cynnyrch. Dylech gydlynu â nhw a'u rhybuddio os ydych chi'n disgwyl cynnydd mewn gwerthiant neu rywbeth arall. Ar ôl i chi wneud gyda dod o hyd i wneuthurwr, bydd angen i chi boeni am gludo'ch cynnyrch. Mae sawl opsiwn ar gael, a'r peth gorau yw gwneud eich diwydrwydd dyladwy cyn penderfynu mynd gydag un.\n3. Optimeiddio'ch Safle E-Fasnach ar gyfer Trosi\nGadewch i ni fynd i mewn i'r ochr fwy creadigol o redeg busnes e-fasnach. Er mwyn sicrhau bod eich busnes yn llwyddiant, bydd angen i chi werthu. Mae gwneud gwerthiannau yn llawer llai heriol pan fydd eich gwefan wedi'i dylunio'n impeccably ac yn gweithio yn ôl bwriad y defnyddiwr.\nLlogi dylunwyr a datblygwyr sydd â phrofiad o wneud gwefannau sy'n cael eu gyrru gan ganlyniadau os nad ydych chi'n hyderus i adeiladu'r wefan ar eich pen eich hun. Gallant awgrymu offer fel chatbots, app sgwrsio byw, neu pop-ups a all helpu i gynyddu gwerthiant. Yn ogystal, gwnewch yn siŵr bod y wefan yn rhydd o fygiau sylweddol a allai rwystro'ch darpar gwsmeriaid pan fyddant yn mynd trwy wneud trafodiad.\n4. Buddsoddi Mewn Marchnata Effeithiol.\nAr y pwynt hwn, mae gennych eich gwefan e-fasnach ar waith, ond nid ydych yn gwneud arian o hyd. I ddechrau dod â rhywfaint o lif arian i mewn, bydd angen i chi ddechrau buddsoddi yn y sianelau marchnata cywir. Mae yna sawl opsiwn i chi ddewis ohonynt. Os ydych chi'n chwilio am ffurflenni ar unwaith, gallwch chi fynd gyda hysbysebion cyfryngau cymdeithasol, hysbysebion peiriannau chwilio, marchnata dylanwadwyr, i enwi ond ychydig.\nI'r rhan fwyaf o bobl, dylech ddechrau gyda'r tri dull hyn a gweld beth sy'n dod â thrawsnewidiadau i chi. Yna, pan fyddwch chi'n dechrau gwneud arian ac mewn sefyllfa i arbrofi, efallai yr hoffech chi edrych i mewn i strategaethau marchnata tymor hir fel optimeiddio peiriannau chwilio (SEO), marchnata cynnwys, hysbysebu, ac ati.\n5. Sefydlu Polisïau Clir yn Gynnar\nMae cael polisïau clir yn hanfodol i sicrhau bod gweithrediadau beunyddiol eich gwefan e-fasnach yn diffodd heb rwystr. Mae'r polisïau hyn yn cynnwys polisi preifatrwydd eich gwefan, polisi dychwelyd, cydymffurfiad HIPAA os ydych chi'n gymwys, ac ati.\nY peth gorau yw cysylltu â rhywun sy'n weithiwr proffesiynol yn y materion hyn. Er y dylai'r siawns y byddwch chi'n mynd i drafferthion fod yn fain, gwnewch nhw'n sero trwy gael polisïau clir, concrit wedi'u cynllunio i'ch amddiffyn chi a'ch busnes.\nFel cyfeiriad, gallwch fynd trwy'r polisïau sy'n bresennol ar rai o'r cewri e-fasnach blaenllaw a chystadleuwyr blaenllaw eraill yn eich arbenigol.\nSwiftChat gall eich helpu i adnabod ymwelwyr delfrydol yn gyflymach gyda sgwrs fyw a'u llywio tuag at brynu. Gall sgwrsio byw mewn e-fasnach fod 400% yn rhatach na chymorth ffôn, gall gynyddu trosiadau 3 i 5 gwaith, lleihau cyfraddau gadael cartiau, cynyddu boddhad cwsmeriaid, cynyddu teyrngarwch cwsmeriaid, a gwella cynhyrchiant eich staff cymorth.\nSIgn Up Am SwiftChat\nTags: sgwrsiooptimization gyfradd drosicronpolisïau cadw datasgwrs e-fasnachlansiad e-fasnachmarchnata e-fasnachllongau e-fasnachcyflenwyr e-fasnachLansiosgwrs fywpolisi preifatrwyddcymysgedd cynnyrchdewis cynnyrchcyflenwyr cynnyrchpolisïau dychwelydllongwyr\nMehefin 24, 2021 am 4:57 AM\nMae marchnata e-fasnach cyfryngau cymdeithasol yn offeryn pwerus iawn. Mae'n caniatáu ichi gyfathrebu â'ch diwydiant, cwsmeriaid, a marchnata mewn ffordd bersonol, gyhoeddus. Gallwch ddefnyddio'r cyfryngau cymdeithasol i ennyn ymgysylltiad a rhyngweithio, hybu traffig i'ch gwefan, a datblygu sylfaen fwy o gwsmeriaid. Mae cynnal naws a phersonoliaeth gadarn eich cwmni trwy'r cyfryngau cymdeithasol yn bwysig iawn oherwydd cysondeb yw'r hyn a fydd yn creu ymddiriedaeth yn eich cynulleidfa.


Rhybudd cynnar drwy dechnoleg arloesol Ysbyty Gwynedd - BBC Cymru Fyw\nRhybudd cynnar drwy dechnoleg arloesol Ysbyty Gwynedd\nY nyrs Ffion Owen sy'n esbonio sut mae'r system gyfrifiadurol yn gweithio\nMae Ysbyty Gwynedd, Bangor ymysg y cyntaf yn y byd i fabwysiadu technoleg arloesol sy'n rhybuddio staff pan fo iechyd claf yn dirywio'n gyflym.\nMae wardiau Moelwyn a Thryfan ymhlith y cyntaf yn Ewrop i ddefnyddio system gyfrifiadurol sydd wedi'i datblygu ar y cyd â chwmni Philips.\nMae'n arddangos statws iechyd pob claf yn awtomatig ar sgrin fawr yng nghanol y wardiau - ac yn rhybuddio os yw cyflwr unigolyn yn peri gofid.\nErs cyflwyno'r system mae nifer ataliadau'r galon ymhlith cleifion ar y ddwy ward wedi gostwng dros 80%.\nYn ôl Ffion Owen, nyrs ar ward Moelwyn, mae'r system yn golygu y gall staff flaenoriaethu'r cleifion sydd angen gofal ar unwaith.\n"Oherwydd ein bod ni'n adnabod yn syth pryd mae claf yn dirywio, mi allwn ni alw am gefnogaeth yn gynt a chael y driniaeth briodol ar eu cyfer yn llawer cyflymach," meddai.\nSut mae'r system yn gweithio?\nImage caption Mae'r sgrin yma yn dweud wrth staff pa mor sâl yw cleifion ar y ward\nFel sy'n gyffredin ar draws Cymru - mae staff ar y ddwy ward yn mesur a chofnodi tymheredd, pwysau gwaed, curiad calon, cyfradd anadlu a lefelau ocsigen pob un o'u cleifion.\nYn dibynnu i ba raddau mae'r mesuriadau hynny'n uwch neu'n is na'r rhai arferol mae claf yn cael sgôr:\nOs yw'n 0 yna does dim rheswm i boeni.\nOs yw'r cyfanswm rhwng 6 ac 8 mae'n golygu fod claf yn sâl iawn ac angen sylw.\nOs yw'r sgôr yn cyrraedd 9 neu'n uwch - yna fe allai bywyd fod mewn perygl heb gymorth yn syth.\nYn draddodiadol nyrsys sy'n gyfrifol am fesur y sgôr, cofnodi'r wybodaeth yn nodiadau claf a rhybuddio'r tîm os yw'r claf yn dirywio.\nOnd ar wardiau Moelwyn, sy'n gofalu am gleifion a phroblemau anadlu, a Thryfan, sy'n arbenigo mewn gastroenteroleg, mae hynny i gyd bellach yn digwydd yn awtomatig, diolch i'r system gyfrifiadurol newydd.\nUnwaith fod claf ynghlwm â monitor, mae'r wybodaeth a'r sgôr, a sgoriau holl gleifion eraill y ward, yn cael eu dangos ar sgrin yng nghanol y ward.\nRhybuddio staff profiadol\nMae'r system yn rhybuddio os yw cyflwr claf yn dirywio'n gyflym, meddai Ilid Jones, nyrs ar ward Tryfan.\n"Mae pawb ar y ward... yn gallu edrych ar y sgrin a gweld yn syth pwy sy'n gwaethygu, pwy efallai sy'n ofnadwy o wael a phwy sydd angen y mwyaf o sylw, yn lle bod angen mynd i ddarllen y nodiadau wrth ymyl y gwely," meddai.\nMantais arall yw bod y system hefyd yn anfon neges i dimoedd eraill yr ysbyty, yn cynnwys y meddyg mwyaf profiadol ar alw, os yw claf yn dirywio'n ddifrifol.\nImage caption Mae'r canlyniadau wedi bod yn galonogol ers cyflwyno'r dechnoleg ar y ddwy ward\n"Da'n ni'n gallu sbïo ar y teledu ger prif orsaf y nyrsys. Ac os yw statws claf yn arddangos yn goch mae'n golygu ein bod ni angen rhywun yma rŵan," meddai Bethan Gibbons, dirprwy nyrs ar ward Moelwyn.\n"Os yw ei statws nhw yn felyn yna ry'n ni angen sbïo arnyn nhw yn fwy gofalus. Os yw cyflwr claf yn arddangos yn wyn dy' ni ddim mor bryderus.\n"Mae'r system yn caniatáu i ni flaenoriaethu'n gwaith o ran anghenion ac iechyd y claf."\nErs cyflwyno'r system mae nifer ataliadau'r galon ar y ddwy ward wedi gostwng dros 80% mewn blwyddyn.\nMae cyfradd marwolaethau cleifion gafodd eu trosglwyddo o'r wardiau i unedau gofal dwys wedi gostwng 40%.\nAc mae nifer y digwyddiadau difrifol niweidiol, er enghraifft o ganlyniad i gamgymeriadau, wedi gostwng 35%.\nImage caption Dywedodd Dr Chris Subbe bod y dechnoleg yn golygu nad oes rhaid dibynnu ar un person i fod yn gywir trwy'r amser\nYn ôl Dr Chris Subbe, sydd wedi bod yn allweddol i ddatblygu'r system, mae'r gwelliannau'n arwyddocaol iawn.\n"Ry'n ni'n trafod diogelwch yn y gwasanaeth iechyd yn gyson," meddai.\n"Ond dy' ni ddim wedi llwyddo'n ddigonol hyd yma i fabwysiadu esiamplau da o ddiwydiannau eraill.\n"Mae'r diwydiant awyrennau yn enghraifft berffaith, mae 'na wastad systemau wrth gefn i sicrhau diogelwch."\nMae'n dweud nawr bod y gwasanaeth iechyd yn ceisio dysgu gwersi o'r sectorau eraill.\nFideo Ysbyty Gwynedd yn arloesi gyda system rhybudd cleifion\nArloesi meddygol Cymru: 'Yr amser gorau'